text:
ORANJESTAD- Manera ya ta un tradicion di tur anja DANDE ta habri bo Anja Nobo jen di alegria y bon deseonan.
Comision Promove Cultura pa 10 anja consecutivo ta organisa e Festival di Dande Infantil y Hubenil na Centro di Bario Tanki Lender. E anja aki atrobe esnan presente y otronan cu a sigui esaki via radio y tambe via www.arubasuturismo.com livestream por a disfruta di nos hobennan conservando nos cultura y tradicion.
Pa esnan cu ta desea un recuerdo di e anochi inolvidable aki cu participacion di 33 cantante hoben y 9 agrupacion musical, por haya e DVD di e 10 Festival di Dande Infantil & Hubenil teni diamars 28 di December 2010 yamando telefon (297) 592-4577 y haci nan bestelling. Tambe por haci’e via SMS (297) 740-3030 indicando nomber/adres y nos lo yama back pa ora/dia di entrega.
Di antemano nos ta desea Aruba y mundo henter un Prospero Anja 2011 y cu Dios drama su Bendicion riba nos tur. Bon Anja Ay NOBE !!!! Deseo di www.arubasuturismo.com
ORANJESTAD – Aña 2010 ta practicamente tras di lomba y mi ta contento di por bisa cu hunto cu mi team, e departamentonan cu ta resorta bou di mi ministerio, mi coleganan minister, partnernan strategico, Parlamento di Aruba, pero mas ainda, cu e sosten di Pueblo di Aruba y guia di nos Creador, nos por a cana Dos Stap Dilanti.
Durante e aña cu nos ta bisando ayo, nos a logra diferente meta cu a wordo poni nos dilanti den arena turistico.
KLM a regresa Aruba, Carnival Cruise Lines a bolbe nos waf despues di un ausencia di mas cu 3 aña. A crea e Tourism Council cual ta un organo for di cual mi ta ricibi consehonan importante pa loke ta trata nos turismo. Cu sosten di Parlamento por a aumenta e roomtax cu 3 ½ porciento, a crea e Aruba Tourism Marketing Fund (ATMF) y e Tourism Product Enhancement Fund (TPEF), cada uno cu nan propio presupuesto y directiva.
Aruba a marca historia den industria turistico cu e partnership sin precedente cu sector priva pa loke ta trata ATMF, mientras cu TPEF ta haciendo un diferencia positivo den cuadro di proyectonan pa mehora nos producto.
No por laga afor e reapertura di The Aruban Resort, cual awe tin e nomber di Tropicana y proceso ta andando pa por finaliza e acuerdonan pa converti e ruinanan di Bushiri den un hotel 5 strea.
E aña aki tambe nos a introduci un logo y imagen nobo di Aruba, uno cu ta wordo usa rond mundo y cu ta contribuyendo na un mihor mercadeo di nos isla den exterior.
2010 tabata un aña caminda mundo a conoce Aruba den un otro ambiente, uno di glamour y excelencia cinematografica durante e promer Aruba International Film Festival cu a conta cu e famoso actor Richard Gere como host.
Den mesun cuadro aki mi a firma e aña aki pa otro novum pa Aruba, uno cu lo pone nomber di nos isla briya den mundo di moda, e Aruba In Style fashion event cu lo tuma lugar na 2011.
Un di e logronan di mas grandi como persona y como politico den e esfera turistico ta e independizacion di ATA, convirtiendo esaki den uno sui generis. Durante añanan largo diferente ministernan a purba di logra esaki y finalmente na cuminsamento di 2011 esaki lo por bira un realidad cu sosten di Parlamento.
Riba tereno di Transporte tambe por mira cu 2010 tabata uno fructifero pa nos isla.
Aeropuerto Reina Beatrix ta keda di nos pueblo. A pesar cu Gobierno anterior a habri e porta pa entidadnan externo por a cumpra accionnan di nos aeropuerto y tambe pa Schiphol Group por a haya un stul den e Hunta di Comisario di aeropuerto, e aña aki a firma un adendum cu e grupo aki caminda ta elimina e dos partinan aki, sigurando cu aeropuerto ta keda propiedad di pueblo. Tambe mi por bisa cu orguyo cu a logra pone un profesional local banda di e director di aeropuerto.
E proceso pa moderniza control di trafico aereo ta andando caminda a involucra e controladornan di trafico aereo tambe den e proceso aki.
Regulacion y reglamentacion di transporte publico ta hayando e atencion necesario caminda cu a yega na acuerdonan cu taxistanan, autobusnan y T/O vergunning houders. Intencion ta pa por tin un mihor servicio di transporte publico unda tanto esun cu ta duna e servicio como esun cu ta ricibi’e por keda satisfecho. Pa logra esaki tabata importante pa por tin mayor control di transporte publico y mi por bisa cu satisfaccion cu esaki ta algo cu ta bayendo biento en popa, DOPV cu awor ta conta cu un Management Team ta funcionando tremendamente y ta visibel riba nos isla, nan ta haciendo nan trabou manera debe ser.
E parti di Labor tambe ta pasando den momentonan di cambionan pa mihor y 2011 lo ta e aña caminda esakinan lo bira realidad. Na e momentonan aki Gobierno, doño di trabou y representante di trahadornan ta na mesa pa cambia y moderniza varios di nos leynan laboral. Por bisa cu tin acuerdo caba riba varios di nan caminda ta resalta e eliminacion di e trabounan ‘on call’ y e proteccion di e trahadornan na momento cu un compania bati bancarota of cambia di doño/operador.
Algo cu ta yenami cu hopi alegria ta cu e cursonan di Enseñansa pa Empleo a wordo restableci, ofreciendo asina posibilidadnan di adelanto laboral pa hopi di nos hendenan.
Departamento di Agricultura, Cria y Pesca a mira un cambio grandi na 2010. Despues di tabata un departamento cu a wordo bandona hopi, mi meta tabata pa rebiba esaki y e ta tumando lugar caba. DLVV ta mas accesibel na e momentonan aki pa tur esnan cu tin nan ofishi den sector primario di nos economia. Banda di esaki apasa den Parlamento un ley cu ta permiti tur esnan cu tin e ofishi di pesca, cria of agricultura y cu ta inscribi na Santa Rosa, pa importa tur material relaciona cu nan trabou liber di impuesto. Esaki tabata pa duna un empuhe na e parti di nos economia aki, cual den mi opinion ta hopi importante tambe pa desaroyo di nos isla. Tin varios proyecto na caminda pa e sector aki y 2011 ta mustra cu lo bira uno mas positivo ainda den e area aki.
San Nicolas tambe a haya atencion special durante 2010 na momento cu a tene e Soul Beach Festival na Joe Laveist Sport Park, cual a resulta un exito total y ya caba mi ta confirma cu na 2011 e lo bolbe tuma lugar pariba di nos isla. Kedando den e cuadro di San Nicolas, e creacion di Carubbian Festival, ta algo di lo cual mi ta sintimi hopi orguyoso. Ta trata di un evento cu lo contribui na un desaroyo pa San Nicolas completamente diferente caminda cu lo focus riba nos historia y cultura cu ta unico di pariba unda mas di 50 nacionalidadnan ta convivi cu otro. Pa medio di e festival aki lo mustra nos bishitantenan nos cultura y historia. 2011 lo bira sigur uno hopi importante pa San Nicolas, cu finalmente ta hayando e atencion debido.
Tur e logronan aki mi no ta consideranan logronan personal, ta logronan di cada un di boso cu ta biba riba e pida baranca aki. Mi kier a gradici nos Creador, sin dje nada di esaki lo por a wordo logra.
2010 tabata un aña cu hopi positivo y mi mas sincero deseo ta pa 2011 lo ta mihor ainda pa cada un di nos. Cu Dios drama su bendicion den cada hogar na Aruba y cu e sigui iluminanos pa por logra mas cosnan positivo na bienestar di nos hendenan.
Feliz Aña Nobo yena di bendicionnan,
Otmar E. Oduber
Minister di Turismo, Transporte y Labor
ORANJESTAD- Manera ta conoci e di 38 festival di Dande lo tuma lugar Diadomingo 26 di December esta segunda Pasco den Club Caiquetio na Paradera. E festival lo ser dedica na Sr. Pampi Suarez y Sr. Roberto Orman.
Un tal di 16 agrupacion a registra nan participacion den e gran fiesta di fin y comienzo di anja nobo cu total di 50 dande, 17 pieza tipico, 10 cansion propio composicion nobo y 7 composicion tumba di anja nobo.
E lista di e agrupacionnan ta manera di sigui.
Agrupacion 1: Arugaldo cu un cansion nobo propio composicion “E pato Blanco Den Cura” compositor/arreglista/cantante Marlon Maduro ritmo tumba. Cantantenan di Dande, Robin Giel, Eldrick de Cuba, Marlon Maduro, Xavier Geerman.
Agrupacion 2: Politie Opleiding School “P.O.L.” cu un cansion tipico “Solo Lo No Briya´, un dande canta pa Pedro Kock.
Agrupacion 3: Grupo Alegre Noord; festival tipico un tumba, festival propio composicion “Esun Di Awor Ta Mas Miho” ritmo tumba, compositor/arreglista/cantante Toni Werleman. Cantantenan di dande Tico Petrocchi, Tano Carrion, Ludi Werleman, Francis Jacobs, Francela Jacobs y Toni Werleman
Agrupacion 4: Paranda Ta Nos; cansion tipico, cantante di dande Srta, Maya Croes. Un cansion Tipico y un Propio composicion.
Agrupacion 5: Tipico Macuarima; cansion tipico Wals “ Anette”; Tumba di Anja Nobo “Dande Di Nos E Ta Ricibi’e”. compositor/arreglista Jaderick Croes cantante Velouskka Krosendijk. Cantantenan di Dande; Hilyann Croes, Malily Martes, Alejandro Dirksen y Fernando Dirksen.
Agrupacion 6: Los Hermanos; Festival Propio Composicion “Donjo Di Bo Flor” Tumba, compositor/arreglista Elton Trimon, cantante Rendel Trimon, cantantenan di dande Oslin Trimon y Eusebio Tromp.
Agrupacion 7: La Bomba cu un cansion propio composicion, un cansion tumba di Anja Nobo, cantantenan di dande Derrick Dabian, Jean Claude Croes, Casey Dozier y e dama Rosy Croeze.
Agrupacion 8: Tipico Alegre Kadushi Largo, cansion Tipico “Ay Tinama” ritmo tumba compositor Adres Werleman, arreglista Tico Kelly, festival propio composicion “Mi Welo” compositor Andres Werleman, arreglista Tico Kelly y cantante Joan Werleman. Cansion Propio composicion “No Bando ne” ritmo wals, cantante Ortencia Kelly, compositor/arreglista Tico Kelly. Tumba di Anja Nobo; compositor Andres Werleman, arreglista Tico Kelly, cantante Joan Werleman, Dandenan Jason Kelly y Jorely Tromp.
Agrupacion 9: Grupo di Betico; cansion tipico Faya Bo Haya cantante Tommy Croes. Propio composicion “Yen di Emocion” compositor Gos Oduber, arreglista Grupo di Betico, rtimo tumba, cantante Tommy Croes. cantantenan di Dande, Jessica Ras,Edwin Gomez, Jeffrey Kelly, Roy Lynch, Lionel Croes y Eric Ras. Festival Propio Composicion: Danza, Cansion: “E Anja aki ta Special”, compositor/areglista: Jaderick Croes, cantante Jaderick Croes.
Agrupacion 10: Frenk Croes y su Tipico Pegasaya, cansion tipico tumba “Oportunidad pa Trabao Solicita” compositor Robert Maduro , arreglo di Tico Kelly, cansion tipico “Sopi Yuana” compositor Chinto Croes cantante Ruben Kock ritmo tumba. Tumba di Anja “E Cabrito” compositor John Leoneta, arreglista Jaderick Croes/Danilo Vrolijk cantante Danilo Vrolijk. Cantantenan di dande; Danilo Vrolijk, Luigi Carrion, Angelo Koolman y Jelisse Boekhoudt.
Agrupacion 11: Tico y Su Estrellanan, cansion tipico cu ta un walz compositor/arreglista Ramiro Hernandez. Cansion Propio Composicion Tumba di Anja Nobo “Lanta Riba Ban Celebra” cantante Henry Kock, arreglista Tico Oduber/Ramiro Hernandez. Cantantenan pa Dande; Andy Willems, Chinto Croes, Jonathan Busby y Joselito Wever. Tipico Crioyo ta agrupacion number 12 cu dos dande Julien Schwengle y un cantante mascolino. Tipico W.E.B. ta agrupacion 13 cu dos cantante, Judith Tromp y Jersiray Werleman. Agrupacion 14; Los Nativos cu un dande canta pa Roberto Orman.
Agrupacion 15: Tipico Refleccion cu dos cantante di dande cu ta Frenk Kock y Ronwayne Kock, cansion propio composicion tumba di anja nobo; “Cu Buraco of Sin Buraco” composicion/arreglisa/cantante Ronwayne Kock.
Agrupacion 16; Los Amigos cu un cansion tipico y un dande canta pa Edwin Hernandez.
Tur agrupacion lo competi den festival Tipico, y alavez ta recorda cu e festival ta cuminsa pa 7’or.
ORANJESTAD -Breaking News awe mainta a drenta e informe di ultimo ora cu e conocido productor di “Un dia den Bida’ Poentje Castro a ser asesina. Detayenan y video di e caso aki por mira awor via www.arubasuturismo.com , Nos condolencia na famianan di Poentje Castro.
ORANJESTAD (buvo) Dia 1 di januari 2010 Aruba ta recorda e 25 aniversario di inauguracion di su Status Aparte.
E hecho aki ta un logro grandi pa historia di nos pais y Gobierno lo bay dedica atencion na e conmemoracion.
A institui un comision pa publicacion di un buki conmemorativo “Pais Aruba ta conmemora 25 aña Status Aparte”. A acerca tur departamento gubernamental pa duna un contribucion cu un articulo ya cu tur departamento ta parti di e exito di Aruba.
E buki lo mester reflexiona ariba e organisacion di Pais Aruba, esta e aparato gubernamental dentro di Reino y pa esaki ta desea participacion di tanto departamentonan gubernamental como esnan no-gubernamental.
Cu realisacion di Status Aparte nos a conoce departamentonan nobo manera Banco Central, Inspeccion Tecnico, Departamento di LAR, Oficina di Propiedad Intelectual, Departamento di Relacion Exterior, DIMAS y hopi mas. Otronan a integra manera Finansas, Servicio di Informacion, Enseñansa etc. Otronan a sigui manera antes por ehempel Censo. Cu e desaroyo economico cu Aruba a conoce, hopi departamento mester a amplia nan tareanan tambe.
Riba tereno di organisacionnan no-gubernamental nos conoce UNOCA, CEDE, Comite Olimpico y otronan cu ta duna un aporte na e desaroyo social, cultural y deportivo di Aruba.
E buki lo mester duna un refleho con e departamento gubernamental a cuminsa 25 aña pasa, e logronan principal, maneho di personal y un bista pa futuro.
Un peticion special na ex-empleadonan cu a para na cuna di realisacion di Status Aparte y cu a traha den servicio di Gobierno despues di Status Aparte pa nan tambe duna un aporte di nan experiencia.
E comision di redaccion ta spera di haya sa prome cu 15 di januari 2011 cua ta e departamentonan cu ta bay duna un contribucion. Prome cu 31 di januari mester entrega e titulo di e articulo cu eventualmente potretnan di ilustracion. Tur potret mester ta digital.
Prome cu 15 di februari tur articulo mester ta entrega y ta pidi pa e articulo no ta menos cu 2 A-4. Idioma cu por uza ta sea Papiamento, Ingles of Hulandes.
E exito di e publicacion ta depende di e participacion di e departamentonan gubernamental y tambe di ex-empleadonan.
E comision di redaccion ta consisti di Alice van Romondt, Des Croes, Wim Rutgers y Nilda Koolman. Tur articulo y potret mester ta entrega cerca Nilda Koolman na Servicio Informativo di Gobierno via mail.
ORANJESTAD-Diadomingo dia 19 di december un publico respeta di hende, a presencia e concierto ‘Brindis di Canto’ den Cas di Cultura cu un bunita programa di canticanan di Pasco.Disfruta via e grabacion di video, un tiki di e trio Hilyann Croes/Tica Giel y Jane Lanooij cu Livio Hermans na piano.
Durante e concierto tabatin presentacion di coro hubenil ‘Briyante!’, coro mixto ‘Den Harmonia’ y algun solista hoben bou direccion di Tica Giel.
Tambe por a scucha un variacion grandi di composicionnan clasico y popular, suave y ritmico for di diferente pais. E audiencia a gosa di canticanan conoci y nobo canta den diferente idioma. Ademas tabatin hopi atencion pa obranan na Papiamento. E acompañamento musical tabata den man di Livio Hermans y Eltienne Yarzagaray.Un Pabien caluroso di www.arubasuturismo.com na tur cu a hasi e concierto posibel.Ya pa medio di esaki ta desea comunidad di Aruba y mundo un Feliz Pasco.
ORANJESTAD – Diasabra18 Decemberr 2010 atardi Aruba a ricibi e promer vuelo di Eden Viaggi for di Milan, Italia. Minister Otmar Oduber tabata presente pa celebra e ocasion aki cu sigur ta contribui na nos turismo. Ta trata aki di un vuelo charter cu lo bin Aruba un biaha pa siman y esaki durante un aña.
E mandatario a indica cu e ta contento di por ricibi e promer vuelo di EdenViaggi na Aruba cu ta interconecta dos paisnan asina lehano, pero cu tin asina hopi cosnan en comun.
A compromete un minimo di 80 stul destina pa Aruba, pero ya caba pa e promer simannan di januari tin riba 120 stul pa vuelo bendi.
E mandatario a mustra tambe cu maneho turistico di Aruba ta enfocando grandemente riba mercado Europeo caminda cu Italia semper tabata un mercado hopi natural pa nos. Den pasado no por a logra haya un vuelo directo, pero definitivamente cu e conversacionnan sosteni, awe Eden Viaggi ta un realidad na Aruba durante un termino di un aña semanalmente, pa cuminsa.
Minister Oduber a anuncia tambe cu tin conversacionnan andando cu e ehecutivonan di Blue Panorama pa prolonga e duracion di e relacion comercial cu nan y asina conta cu presencia di vuelonan for di e parti aki di Europa pa añanan largo.
Danilo Turletto, Product Manager di Eden Viaggi, kende a yega den e vuelo, a duna di conoce cu nan ta hopi contento di bin Aruba y di por promociona y bende nos isla na Italia. Ya caba por bisa cu e demanda pa Aruba ta creciendo rapidamente na Italia, segun Sr. Turletto. El a indica tambe cu e ta kere cu e operacion aki por ta hopi exitoso, cu nan por indentifica e clientenan corecto y bende e isla fabuloso aki, pasobra nan ta kere den e calidad corecto di e servicio y den e clima fantastico y e actitud di nos hendenan.
Durante e aña aki ta spera cu Aruba lo ricibi riba 4000 turista Italiano.
ORANJESTAD;DEN HAAG-Recientemente Minister Otmar Oduber tabatin un reunion sumamente importante y fructifero cu Schiphol Group caminda el a logra cu nos aeropuerto keda 100% di Aruba.
E mandatario a cataloga e reunion aki como uno special mirando cu for di juli a cuminsa cu diferente discusionnan pa loke ta trata e relacion cu Schiphol Group. Na september conhuntamente cu Promer Minister tabatin reunionnan cu a tuma lugar cu e grupo aki tambe y despues di algun luna di hopi bon relacion, diamars atardi a firma un adendum pa loke ta trata e contrato cu tin cu Schiphol Group.
3 punto primordial a bin pa dilanti den e adendum cu ta yena nos pueblo cu orguyo di por sigui conta cu un aeropuerto cu ta 100% di Aruba.
A logra elimina for di e contrato (cu e Gobierno anterior a firma) clausulanan cu tabata permiti pa e grupo di Schiphol por a cumpra te na 49% di accionnan di nos aeropuerto.
Na e momentonan aki tin un total di 4 miembro di Hunta di Comisario siendo cu tin lugar pa 5 y ora Minister Oduber regresa Aruba lo por nombra e di 5, pasobra e clausula cu tabatin den e contrato cu tabata duna Schiphol e oportunidad pa por pone un miembro di nan den e hunta di comisario, tambe a wordo elimina y asina aki aeropuerto ta keda 100% den man di Aruba.
A añadi na e contrato cu lo nombra un di dos director Arubiano. Es decir, awor lo pone un partner strategico, un director statutario banda di e director actual pa di e forma aki den futuro por yega na tin un persona local cu por haya e responsabilidad di nos aeropuerto.
A keda bon describi con e dos directornan lo mester funciona, con e responsabilidadnan ta pa cu otro y con e raportage lo tuma lugar pa cu e hunta di comisario di aeropuerto.
Minister di Turismo, Transporte y Labor ta hopi contento cu e forma con e negociacionnan a bay, el a gradici Schiphol pa e comprension cu tabatin pa por cambia e contrato cu ex-minister di Turismo, Sr. Eddie Briesen, conhuntamente cu Minister President anterior, Sr. Nel Oduber a firma caminda lo por a pasa e cantidad di accionnan pa e grupo aki y pa e grupo tambe nombra un miembro di hunta di comisario.
Minister Oduber a indica cu Schiphol ta keda un partner strategico y ta spera di por keda hopi aña mas cu nan, pero naturalmente e ta di opinion cu e responsabilidad ta keda na Aruba pa percura pa nos aeropuerto contribui na e pilar di nos economia cu ta nos turismo. Den e cuadro aki e mandatario ta expresa cu nos aeropuerto no mester ta un aeropuerto comercial sino uno di servicio. E mester bira un aeropuerto cu ta duna den e promer y ultimo impresion di e turista, e gana pa bin bek y pa propaganda nos isla na e diferente mercadonan.
Mester bisa cu esaki ta un otro logro mas di Minister Otmar Oduber, kende e biaha aki a negocia cu un compania asina importante y a logra elimina clausulanan cu nunca mester tabata den e contract.
ORANJESTAD/AMSTELVEEN-Na Hulanda Minister di Turismo, Transporte y Labor a reuni cu ehecutivonan di KLM cual el a cataloga como uno sumamente fructifero, positivo y hopi habri pa loke ta e futuro di KLM na Aruba.
A ricibi e cifranan pa loke ta trata KLM pa resto di aña, cifranan cu ta demostra cu a logra mantene e crecemento cu a bin ta tumando lugar. KLM a mustra cu nan ta sumamente satifecho pa cu e hecho aki. Cifranan te cu september tabata conoci y awor a mira e cifranan te cu december y esakinan ta sumamente positivo, nan ta core den e mesun trend cu esunnan cu tabata core te cu september cu a relata e promer 7 lunanan di operacion. Aruba ta mira cu tin hopi potencial pa crecemento den e mercado y den cuadro di esaki a elabora riba e di dos punto riba agenda.
Aki a pone riba mesa diferente puntonan strategico pa loke ta e vuelonan na e momentonan aki. A papia di e posibilidad pa KLM adapta e schedule cu nan tin actualmente y por sali mas lat for di Schiphol. Esaki lo duna oportunidad pa por habri otro mercadonan cu ta sumamente importante.
Minister Oduber a splica e representantenan di KLM cu cifranan cu e mercadonan aki cu na e momentonan aki no ta haci conexion debi na e orario cu KLM ta sali y esaki ta significa casi 40% di nos mercado potencial pa Aruba. Minister Oduber ta splica cu tabatin comprension pa e punto aki y a yega na e compromiso cu lo traha riba e parti aki.
A papia tambe riba kico e cambionan cu lo bay tuma lugar otro aña na november lo bay significa pa Aruba, ta trata aki na momento cu Martinair stop cu su vuelonan y lo usa avionnan di KLM pa operacion di pasaheronan. Aki e compromiso a keda pa loke ta trata e cantidad di stul pa Aruba. Adicionalmente a mira con lo por traha hunto pa percura tambe cu e calidad di e producto cu ta ofrece na e momentonan aki ta den mesun liña cu e producto cu KLM ta ofreciendo y bendiendo Aruba na Hulanda y Europa den su totalidad.
Minister Oduber a expresa cu a hiba conversacionnan di un peso importante mirando cu e regreso di KLM a significa pa nos mercadonan cu ta orgina pafor di Amsterdam cifranan cu ta sumamente atractivo pa Aruba y ta mira cu tin hopi potencial pa sigui crece den futuro.
Un otro punto den e reunion tabata otro vuelonan cu lo beneficia tanto Aruba como KLM. Den esaki KLM tabata sumamente habri pa cu e ideanan cu tin, manera entre otro pa Aruba bira un tipo di hub pa cu Merca y Latinoamerica.
A palabra cu na januari lo continua cu e conversacionnan aki lo cual ta mustra e interes cu KLM ta demostra su establecimento na Aruba y con pa 2011 y sigur 2012 ya caba ta cuminsa papia riba e aspectonan strategico aki.
E mandatario a indica igualmente cu por mira cu KLM ta reconoce e trabounan cu a wordo haci pa Aruba durante e ultimo 10 lunanan, manera cu a palabra na december ultimo y desde cu KLM a reinicia su vuelonan. “Di nos banda tambe nos ta aprecia masha hopi e forma habri cu KLM a ricibi nos y cu nos por a hiba e diferente conversacionnan aki cu mi ta sigur cu lo yega na convenionan cu ta beneficia Aruba den e caso aki como tambe KLM y e region di Caribe caminda mi ta kere Aruba por bira sumamente instrumental pa cu e compania KLM”
ORANJESTAD/HAMBURG -Lufthansa passengers traveling on long-haul flights once again can use the Internet. With its partners Panasonic Avionics Corp. and Deutsche Telekom, Lufthansa will be the first airline to offer broadband Internet access on intercontinental routes. The service, which will initially be provided on selected North Atlantic routes, will be available on nearly the entire Lufthansa intercontinental network by the end of 2011.
In-flight Internet access will be available for free on FlyNet-equipped aircraft until Jan. 31. After that, the price for one hour’s online access is 10.95 euros or 3,500 miles, while the 24-hour flat rate is 19.95 euros or 7,000 miles. Under the 24-hour flat rate agreement, passengers can access the Internet on all Lufthansa connecting flights equipped with a hotspot during the period of validity as well as after the flight in Lufthansa lounges.
The fast in-flight Internet service gives passengers with a WLAN-enabled laptop or Smart Phone unlimited online access. Because of the high bandwidth, Lufthansa said emails—including those with large file attachments—can be sent and received without any time delay. Business travelers can also access their company’s Virtual Private Network (VPN).
In the spring, in-flight data communication should also be possible using the mobile phone standards GSM and GPRS. In addition to the wireless Internet (WLAN) service, Lufthansa customers will then be able to use their mobile phones to send and receive SMS text messages and transfer data with phones such as the iPhone or PDAs such as BlackBerry.
Lufthansa first introduced broadband Internet in-flight in January 2003. From May 2004 until the end of 2006, when Lufthansa’s then-partner Connection by Boeing discontinued the service, wireless broadband Internet grew in popularity. The technology also proved very reliable. By the end of 2006, some 69 of Lufthansa’s long-range aircraft were equipped with FlyNet, making the Lufthansa fleet the largest Internet-enabled long-haul fleet in the world, with about 30,000 users per month.


c: text/html

text:
Minister Balborda ta hasi entrega:
Promé kas na sapaté ta kla!
Willemstad – Awe, 19 di mart 2014 Minister di Tráfiko, Transporte i Planifikashon Urbano Sr. Earl Balborda, huntu ku e partnernan Dusron Development and Construction B.V. i Building Depot, ta entrega e promé kas di e proyekto na Sapaté.
Na sèptèmber 2013 a duna inisio na e proyekto aki ku ta enserá un total di 52 bibienda, repartí den 26 bibienda pa kada un desaroyadó. Ta konosí ku na Kòrsou tin un demanda grandi pa tereno di èrfpagt pa traha kas. Domeinbeheer ta sera laso ku Sektor Priva, den un sistema di PPP (Public Private Partnership). Esaki ta enserá ku Gobièrnu, huntu ku un partner priva ta desaroyá tereno i konstruí kas. Konhuntamente e partnernan, bou di guia di Domeinbeheer, huntu ku un arkitekto a hasi tur esfuerso pa por desaroyá dos kas modelo. E diseño di e kasnan ta di Lyongo Architecture. A tene kuenta ku tur aspekto ora tabata diseñá, entre otro ventilashon di bientu, seguridat, i durabilidat. E kasnan ta bini ku shutter i ta konsistí tambe di un pida pòrch. Tin 2 modelo di kas: 1) un kas di 85 m² ku dos kamber, i 2) un kas di 105 m² ku tres kamber. E kasnan aki ta bai para modelo pa otro kasnan ku Gobièrnu lo bai usa den proyektonan PPP. E modelo nan aki su derechi di outor ta di Gobièrnu.
Pa benta i informashon por tuma kontakto ku Dusron Development and Construction B.V. Pronto lo bini ku mas proyekto di bibienda. Lo bai bin ku algun modelonan adaptá a base di e diseño di e modelonan di Sapaté.
E proyekto di desaroyo di e bario di Sapaté aki, ta duna un bista kla di e modelo ku Gobièrnu lo kier sigui desaroyá. Tambe proyektonan di e magnitut aki ta duna trabou na e diferente trahadónan di e partnernan envolví i ta stimulá desaroyo di nos ekonomia. Ku e esfuersonan aki Gobièrnu ta kontribuí na adelanto di nos pais.

robotstxt: allowed

filter: keep


text:
Digicel ta hiba Jessica Richardson pa Las Vegas
A scoge ganado di campaña "Win a Trip to Las Vegas this Summer"
Digicel ta hiba Jessica Richardson pa Las Vegas
ORANJESTAD, Aruba - 3 di September 2014: Recientemente e tremendo "summer campaign" di Digicel, esta e "Win a Trip to Las Vegas this Summer" a yega su final y a scoge Jessica Richardson como e feliz ganado. El a gana un biahe pa dos persona pa Las Vegas cu hotel inclui y mas $500 cash pa cada persona por gasta durante nan estadia.
Desde dia 31 di Juli Digicel a lansa e campaña aki cual tabata basa cu compra di celularnan postpaid y prepaid. Cu cada Afl. 25 inverti den Bo compra di un modelo BLU Studio 5.0 II, un BLU Life - Play, un DL700 Digicel of un BLU Life Pure Mini, e participantenan a ricibi un coupon pa yena y deposita den un di e tombolanan disponibel den tur tienda.
Digicel ta gradici pa e acogida extraordinario cu e campaña unico aki. Ta invita tur cliente pa keda pendiente pasobra proximamente lo ta lansando un otro campaña cu bo lo keda encanta cun'e.


text:
Login Form
DETENSHON PA LADRONISIA
- Details
- Written by G.Maduro
- Published: 21 October 2013
- Hits: 261
Djabièrnè, 18 òktober 2013 alrededor di 12.35’or e hòmber S.H.N. nasé na Kòrsou di 43 aña di edat;
Djasabra 19 di òktober 2013, alrededor di 11.08’or e hòmber F.M.S. nasé na Kòrsou di 53 aña di edat
Djaluna 21 di òktober 2013 alrededor di 08.40’or e hòmber J.A.d.S.L. nasé na Kòrsou di 58 aña di edat.
Tur e tres detenshonnan a tuma lugá na Warda di Polis Rio Canario i ta relashoná ku e ladronisia ariba menshoná.
A presentá e tres sospechosonan dilanti un fiskal ouksiliar ku a ordená nan enkarselamentu pa mas investigashon.
No ta ekskluí ku mas detenshon por tuma lugá.


text:
Arubus den cuadro di mehoracion di su servicio y cu su situacion finaciero lo introduci un ajustacion di su tarifa for di 7 April cu 0.25 cent ya cu for di 1998 Arubus ta manehando e mesun Tarifa di 2.25.
Lo bai introduci un carchi jama “Advantage Card” cu lo tin ventaha nan pa nos usario frequente,pero tambe lo bai ta interesante pa nos aumenta nos usario nan y laga nan ser conoci cu Arubus su servicio. Es decir cu lo tin ventaha pa e otro usario nan cu ta menos frequente y algun cu no ta usario ainda. Un di e ventaha nan ta cu no mester paga e Awg 15 pa e carchi, e carchi no ta vence y esun mas interesante ta e parti caminda bo lo por paga Awg 100 y ricibi 50 trip den cua tin 10 trip gratis cu lo significa un descuento na luga di paga 2.25 of 2.50 awor lo costa cada usuario AWG 2.00 so si tene na cuenta e trip nan gratis.E mester wordo usa den 30 dia despues di esaki e ta perde su validez. Lo spaar AWG 25 ariba cada 50 trip. Cu e carchi di 100 trip pa Awg 195.00 e lo significa un descuento di AWG 55 cu lo significa 1.95 so pa trip na luga di 2.50. Aki nan ta dus baha e costo ta baha pa
e usuario. E advantage Card ta obtenibel na oficina di Arubus na Sabana Blanco 67. Atrobe e ventaha nan ta paga menos pa trip y spaar e Awg 15.00 di registracion pa e smartcard.
Manera nos por wak e Advantage card aki lo trese bon beneficio pa tur usario. Tambe den cuadro cu mehoracion di servicio di Arubus lo introduci dia 7 di April 3 diferente carchi.
Un di nan lo ta DAYPASS e daypass lo bay duna e ventaha di por usa e carchi aki pa core un dia completamente haciendo uso di cualkier bus di Arubus ariba cualkier ruta I cuanto viaha cu ta siempre y cuanto ariba e mesun dia.
Retour Card
E carchi nan aki lo por wordo usa pa 2 rit ariba cualkier ruta di Arubus. E carchi nan aki ta valido ariba e mesun dia
di uso so.
Baby Beach
Den cuadro di promove parti pariba di nos Isla Arubus lo introduci un carchi special pa Baby Beach e lo tin un tarifa cu lo conta unicamente pa Baby Beach. E lo inclui 4 trip Oranjestad-Sanicolas- Baby beach I vice versa.
Arubus lo bai introduci un booth na station di Arubus na Oranjestad pa suministra information di ruta nan, pero tambe pa benta di e carchi nan aki. E carchi nan aki lo bai ta disponibel na tur e punto di benta nan dus tur caminda cu ta recarga e smartcard di Arubus. Lo bai aumenta e punto nan di benta den area di hotel.
Tur esaki nan lo bay contribui na facilita e operacion di Arubus. E carchi nan aki lo bay trese cu ne cu rij nan largo i wardamento pa paga den bus lo bay baha drasticamente. Cu e carchinan aki e usario nan cu ta paga cash no mester tarda e processo den e sentido di warda cambio for di e chaufeurnan. Pa e chauffeur nan tambe e lo ta un ventaha ja cu nan no mester usa hopi cash mas, dus e risico di haci fout ta menos.
Arubus ta trahando incansablemente na mehora e servicio pa nos usuario nan.
Cada dia nos ta evaluando mas y mas con pa brinda un mihor servicio.
Arubus lo kier a gradece tur su usuario nan cu ta haci uso di Arubus y lo kier a bisa nan cu lo sigi traha na mehoracion di e servicio pa e pueblo di Aruba.


text:
-
Contact Us
- info@cuckoopress.com
Awa, Habon ku Past’i Djente!
Djabièrnè 22 di mei último tabata tin e lansamentu ofisial di e buki “Awa,Habon ku Past’i djente na Biblioteka Nashonal Kòrsou.
Awa, Habon ku Past’i djente ta un buki di kuenta kòrtiku kómiko, ku ta basá riba bida real. Ta historianan ku ta pasa òf a yeg’i pasa den bida di e outor, i e ta presentá esakinan dilanti pa abo lesa i disfrutá di nan.
E buki ta un refleho di kiko ta nifiká ser un hende, no opstante kuantu bia nos ta buska moda di skonde e ser real ku nos ta ku tur nos problema i retonan den bida, djis pa hende no mira kon bruá nos ta!
Atvertensha!
Si bo ta hende ku ta mas vírgen ku mama maria, esta ta spiritu santu so ta limpia bo, òf bo ta sinti bo ofendí pa kontenidonan poko pikante, esta bo tin yu, pero bo no ke pa niun hende sa ku bo sa sèks, mihó bo keda leu. E buki ta pa esun ku sa kon pa disfrutá di arte ku mente habrí.
E buki ta skibí ku e meta pa duna bo mas gana di lesa. Ya kaba mayoria hopi hende ku nunka di nan bida no a yeg’i lesa un buki boluntariamente, a gust’é asina tantu, te ku nan ta kana ku e buki bou di nan brasa pa nan lesa na skol, trabou, na dòkter, den baño, den reunion i tin hende ta asta les’é den misa ora pastor su predikashi ta poko laf.
E buki ta optenibel na Mensing’s Caminada na rason di 45 florin, of manda un e-mail na lionel_326@hotmail.com pa bo hañ’e dirèkt serka mi!
Awa, Habon ku Past’i djente ta e di dos buki di e outor Lionel N. Spratt. E promé tabata Kibra Hacha, ku awendia tur hende a lesa kaba, pero ku ainda nan ta lesa p’e konsepto drenta bon den nan kabes. Si abo no a les’é ainda, klek aki pa mas informashon!
Kibra Hacha tambe ta optenibel na Mensings Caminada na rason di 35 florin of manda un e-mail na lionel_326@hotmail.com pa bo hañ’e dirèkt serka mi!
Personanan ku ta biba Boneiru, Aruba òf Hulanda ku ta deseá e buki(nan) lo por haña nan via pòst. Manda un mail na lionel_326@hotmail.com pa risibí mas informashon!
Riba foto por mira Yves Cooper, kuestionando e hende muhénan ku gusta eksagerá ku nan bida ta duru!
[Danki pa “like i “share”. Mi ta apresiá mashá. Sinti bo liber pa laga bo komentario atras.]


text:
Dos siman pasa e problema di “Loan Shark” a bini dilanti den nos komunidat i den presentashon di Sr. Tromp di Banko Sentral e tabata tópiko di dia.
Públikamente un petishon públiko a wòrdu hasi na Sr. Tromp di Banko Sentral pa banko nan sera kabes pa mira ki posibilidat tin pa yuda e hende nan mas abou den nos komunidat ku pa motibu ku no tin un posibilidat pa haña un fiansa na un interes mas sosial ta haña nan obligá pa kumpli ku nan obligashon manera kumpra kos nan di skol pa nan yunan ta hinka nan kurpa den obligashon ku na final di dia nan no por kumpli.
E operashon aki di “Loan Shark” tantu na esnan grandi mehor organisá i tambe serka esnan los ta pidi un atenshon riba nivel di Gobièrnu i tambe Parlamentu pa hasi algu na e situashon aki ku ta un molèster grandi den e komunidat.
E komunidat a keda desapuntá ku ningun Parlamentario komo representante di pueblo no a bisa nada ni hasi nada pa e situashon ku ta pèrta den hopi kas di familiar. Si tin un problema grandi den e komunidat aki ta: Kon ta kumpra kos nan pa skol sin hinka nan mes den problema finansiero grandi.
E problema mayor ta: ku un hende ta fia 1500 florin 12 luna a pasa i e a faya di paga un par di bes, e multa ta subi ku ta pasa e kapital 2 biaha i e situashon aki den un komunidat na òrdu mester trese un paro na e situashon nan aki promé e sali for di man.
Un petishon ta bai na Sr. Tromp i tambe na e Parlamentario nan i tambe na Gobièrnu ku tin e nesesidat nan di e pueblo marginá na pechu pa hasi algu na e problema aki di “Loan Shark”
Nos sosiedat ta pidi pa bin ku un sistema struktura kaminda ku tur hende ku no por sali for di nan debe pa pidi yudansa den e sentido ku e fundashon lo guia e persona pa e siña kon por mehor.( Ku otro palabra e persona ta bai bou kuratela pa un tempu)
Di antemano danki pa a lesa e informashon aki,
Edgar gachi Leito, tei. 5231930, fecha: 27-7-2015.
Mayan ku dios kier un di nos mihor atleta ta bandona su Pais natal pa despues di kompetensia na Russia bai merka ta sigui su estudio i tambe praktika su deporte preferi ku ta landamentu Chade mi ta desea bo tur kos bon i hasi bo best pa tene Korsou su nomber na haltu. Edgar gachi Leito. —
Nos Pais Korsou ta pasando den un situashon ku tin tur hende preokupá pa e desaroyo ekonómiko ku tur dia ta duna un indikashon ku lo dura pa e ekonomia krese di tal manera ku e pueblo por lanta su kabes.
Pero bida ta sigui i tin kos nan ku mester sosodé manera tur aña ora skol kuminsá di nobo, hopi familiar ku tin yunan na skol mester saka un kapital pa prepará e mucha na skol.
Pa e motibu ariba menshon e petishon aki pa kobra e familiar ku tin ku rekurí na fiansa pa duna e familiar nan aki un alivio pa kobra nan den e dos luna nan nos dilanti solamente 20 porshento riba nan fiansa di tal manera ku ta koperá pa e dos luna nan ku ta nos dilanti.
E motibu di e petishon aki ta pasombra tin familiar ku a fia 700 florin aña pasa Ougùstùs pa kumpra kos nan di skol aña pasa i nan mester a paga 40% ku ta 230 florin pa luna, ku a paga kaba 2300 florin sin por paga e kapital di 700 florin.
Ku otro palabra nan a paga kasi 3 biaha e kapital ku ta algu ku tin preokupashon den pueblo ku por tin su konsekuensia nan.
Mi ta spera ku e negosiante nan lo koperá na bienestar di e muchanan i tambe pa e mayor nan ménos privilegiá.
Danki di anetemano.
Edgar gachi Leito, tel. 5231930 , 13-7-2015.
Situashon na Korsou den hopi kas di familiar nan ménos privilegiá i kaminda ta mama ta kabes di kas tur luna situashon ta bira mas difísil pa e familiar nan aki.
E motibu nan ta ku e kos nan di paga ta subi otro, ku ta pone ku e persona nan aki ku tin ku paga interes di entre 40-50 riba 100 ku ta kai den situashonnan ku ta yegá na un momentu ku nan no por paga e debe atrasá i nan ta yegá na e situashon ku nan por kai atras un pa tres pago ku nan no por paga mas i ei e problema grandi ta kuminsá.
Tin di e negoshinan aki si bo no por paga 3 luna e kapital aki ta wòrdu konta serka e montante ku bo a fia ku lo bira un interes masha grandi ku sigur e hendenan no por paga.
E motibu di e karta aki mi kier a sugerí gobièrnu pa habri e posibilidat di un banko di gobièrnu por ehemplo a base di e salario di e persona e ta bini na remarke pa fia un kantidat di plaka no mas ku e persona ta gana pa luna na un interes di max 20% di tal manera ku por aliviá e nesesidat di e grupo di hendenan aki, sino e hende nan aki a hinka nan kurpa den un situashon ku nan no por sali afó.
E situashon ariba menshon por pone hende hasi kos nan ku por ta ferfelu pa komunidat.
MI ta spera ku e karta aki ta hañá oido serka mandatario nan pa evitá lo peor.
Edgar Leito. Eks Parlamentario, tel. 5231930 4-7-2015.
Durante e periodo di 2 febrüari- 8 febrüari 2015 un evaluashon di e Ministernan di Gobièrnu Korsou a tuma lugá riba Facebook, usando e modèl Surveymonkey.
Durante e periodo ariba menshoná 176 persona a partisipá na e enkuesta. E pregunta na e partisipante nan tabata: DUNA KADA MINISTER UN SIFRA DI 1-5 PA PRESTADHON DI SU KARTERANAN.
Detaye di e puntuashon tabata lo siguiente:
1.Malu, 2. Ménos malu, 3. Ta bon, 4. Basta bon, 5 Ta hopi Bon
E resultado tabata lo siguiente:
1. Earl Barborda PNP punto averahe di 3.02
2. Ettiene van der Horst Pais 2.94
3. Jose Jardim Indp 2.91
4. Nelson Navarro Pais 2.87
5. Stanley Palm Pais 2.31
6. Ruthmila Larmonie Ps 2.24
7. Ben Whiteman Ps 2.09
8. Irene Dick Ps 2.03
9. Ivar Asjes Ps 2.02
10. Marveline Wiels Ps 1.37
Un danki ta bai na tur facebook friends nan ku a hasi e enkuesta posibel na bienestar di komunidat en general. Mira detaye mas abou. Edgar Leito,tel.5231930 , 8 Febrüari 2015.


text:
ORANJESTAD – Diahuebs atardi Minister di Turismo, Transporte y Labor, Otmar Oduber y Minister di Finanzas, Mike de Meza, tabata presente na San Nicolas pa celebra e prome aniversario di Carubbian Festival hunto cu un multitud grandi di Arubiano y turistanan.
Minister Oduber a expresa palabranan di felicitacion na tur esnan cu ta organiza e festival cu hopi amor y dedicacion tur diahuebs anochi, y kendenan a haci di e festival aki un exito pa e ultimo aña. Minister a recorda con e festival aki a cuminsa aña pasa cu solamente 10 mesa, basa riba un idea cu hopi no a kere aden, unda cu awe 1 aña despues por mira un Carubbian Festival completamente yen.
Tambe e mandatario a gradici tur esnan presente cu a forma parti di e anochi historico aki pa Carubbian Festival, bisando cu sin nan contribucion e festival aki no ta posibel tur siman.
Minister Oduber a bisa un danki special na Minister di Finanzas, Mike de Meza, kende a haci e Festival aki posibel danki na e contribucion financiero di minsterio di Finanzas.
Minister de Meza, di su banda a expresa palabranan di felicitacion na Minister Oduber kende a haci e festival aki un realidad den un distrito cu a wordo bandona pa varios aña dor di gobiernonan anterior. Minister de Meza a expresa cu Carubbian Festival no solamente ta conta cu su sosten sino tambe di Promer Minister Eman y Gobierno di Aruba completo.
Carubbian Festival a haci entrega di un regalo na Minister Oduber y Minister de Meza como muestra di gradicimento pa nan contribuicion y sosten durante e prome aña di e festival. Tambe Minister Oduber a ricibi un plakaat den nomber di Carubbian Foundation.
Minister Oduber a termina deseando tur presenta un dushi anochi y cu nan por disfruta di e dushi ambiente y cuminda cu Carubbian Festival ta ofrece.


text:
August 16, 2014Ma awor ta keda fe, speransa, amor, E tresnan aki; ma esun di mas ekselente di esakinan ta amor. 1 KORINTIONAN 13:13 ...
August 16, 2014“Cerca Dios mi ta na paz manera un yiu serca su mama" Cu profundo tristeza na nos curazon, pero conforme cu boluntad di Dios nos ta anuncia fayecimento cristianamente di: Sr. Angel Hereira Mihor conoci como " Nando of Nango" *28-12-1931 - †14...
August 15, 2014“Señor ta mi wardador, mi n’tin falta di nada; Den cunucu di yerba berde, E ta ponemi sosega. E ta hibami na awa tranquil, pa mi bolbe hanja forsa. Salmo 23:1,2,3. Cu inmenso dolor na nos curason, pero conforme cu boluntad d...
August 14, 2014“Dios ta amor.... y amor ta Dios, Maske mi no tan a e mundo aki , tur dia lo mi ta banda di boso Curazon, mi por stens di loke Señor ta hasi” Salmo 33 Despues di un corto enfermedad, cu inmenso dolor y tisteza nos ta anuncia Fayecimento Crist...
August 7, 2014“Señor ta mi wardador mi no tin falta di nada: Den cunucu di yerba berde e ta ponemi sosega E ta hibami na awa trankil pa mi bolbe haña forsa.” Ps 23:1,2,3 Cu inmenso tristeza na nos curazon pero conforme cu boluntad di Dios nos ta anuncia...
August 5, 2014Abo cu ta biba bou di amparo di Altisimo, ta hospeda den sombra di Dios omnipotente, bisa señor:” Mi refugio, mi forti mi Dios, den kende mi ta pone mi confiansa” Cu inmenso tristesa na nos curazon nos ta anuncia fayecimento di : Miguel Ange...
July 30, 2014“Laga mi morto perdura den bo alma, Haya mi falta pero lagami bay no yora, mi alma ta liber Sinitimi serca, mi no a muri mi ta bibo den bo curazon” A fayece tragicamente Bruce Chayenne Arends *26-09-1989 - †26-07-2014 Na nomber di: ...
July 30, 2014“Dios ta amor ….. y amor ta Dios, maske mi no ta na e mundo aki, tur dia lo mi ta banda di boso Curazon, mi por stens di loke Señor ta hasi” Salmo 33 Cu profundo tristeza na nos curazon pero conforme cu e boluntad di Dios nos ta anuncia ...


text:
Jacinta Constancia 19
Jacinta Constancia: A straf Grandinan ku BVZ i awor ta straf nos muchanan dor di para e proyekto di Kuminda Kayente na Skol, ken lo sigui?
E gobièrnu aki no tin niun hende na pechu Nos ta konvensí komo parlamentarionan pa MFK ku e gobièrnu aktual no tin ningun sorto di vishon kon di atendé ku pobresa i nesesidat di hende, ta para proyekto di kuminda na skol pa despues kore yama bek pa purba sigui tòg ku e proyekto, kual […]
Asbèst Gate – Yena ta yena ¾ drùm ku tera i sobra ku asbèst i manda kobra supuesto kúbiko di asbèst eliminá
definitivamente tin malversashon di plaka den RDK N.V. bou di e gobièrnu aktual, Ministernan i parlamentarionan di koalishon ta bon bon na altura! Gerensia di RDK aktual i hunta di komisario ku ta resorta bou di Ministerio di asuntunan General (Minister Presidente su kartera) ta krea un proseso di destaho públiko nobo, ta pidi […]
Preguntanan konforme Reglamentu di Órden tokante proyekto elimimashon (opruiming) asbèst riba tereno di Refineria di Kòrsou (RDK Yard)
Nos a haña informashon ku di un forma poko straño ta atendiendo ku un proyekto pa eliminashon di asbèst riba tereno di RDK (RDK yard). Nos a komprondé ku gerensia aktual di RDK a invitá 4 kompania speshalisá den e proseso pa eliminá Asbèst for di riba un área ku ta pertenesé na Refineria di […]
Minister ta bin minister ta bai, pero te ainda no tin solushon pa e problemátiko di benta di kas nan di “èks-Woningbedrijf SEMAKO”
Ainda tin un insertidumbre grandi ku kas nan di èks-Woningbedrijf SEMAKO ku despues di siere a bira Fundashon Kas Popular “FKP” y konsekuentemente e kas nan a pasa pa FKP. Kantidat grandi di e habitante nan aki tin e deseo di bira doño di e kas, pero te ainda no por trese un klaridat ni […]
Jacinta Constancia (MFK) ta pidi atenshon di Minister Whiteman riba preokupashon di miles di habitante(nan) pa ku polushon
Parlamentario pa Movementu Futuro Korsou (MFK) sra. Jacinta Constancia a risibí un karta fechí 9 di yüni 2015 i firmá pa representante(nan) di bario (nan) Julianadorp, Wishi/Marchena, Piscadera, Blue Bay i Fundashon Clean Air Everywhere. Alabes no ta un sekreto ku habitanten (nan) di Bario Boca Sami tambe ta konfrontá e problemátika rondó di polushon, […]
Ivar Asjes ta falta Pueblo di Kòrsou i Parlamentu Rèspèt
Ta manda Amerigo Thodé e “F-word” ora e tabata dirigiendo su mes den segunda tanda na Asjes Ku asombro miembronan di parlamentu a tuma nota ayera ku Minister Presidènt di Kòrsou sr. Ivar Asjes ta fulminá ku palabra malu kontra di miembro di frakshon di MFK sr. Amerigo Thode. Loke a sosodé ayera den e […]
SRA. CONSTANCIA TA APLOUDI LEI PA KABA KU BASHAMENTU DI SUSHI I AWA SUSHI ILEGAL I PA TRAHA RIBA ALTERNATIVA
Sra. Jacinta Constancia komo parlamentario pa frakshon di MFK ta di akuerdo ku mester stòp di tolerá sushedat. E momento a yega i ku mester aktua hopi mas severo ku e sushamentu di Kòrsou. Hinter aña tin kampana di konsientisashon ku ta kosta gobièrnu, Selikor i grupo (nan) di boluntario nan rònt Kòrsou hopi tèmpo i […]
Pueblo di Kòrsou prekupá ku plaga di sangura den nan bario i bibienda
Willemstad, 19 di ougùstùs 2014 Presidente di Parlamento di Kòrsou Señor M. Franco Wilhelminaplein # 4 Presente Señor Presidente, Pa medio di e karta aki, hasiendo uso di artíkulo 96 di reglamentu di órden di Parlamento, mi ke pidi bo persona pa dirigí e karta athunto na Minister di Salubridat, Medio Ambiente i Naturalesaseñor […]
Jacinta Constancia Parlamentario pa MFK, ta yama Minister Whiteman danki pa a start bèk ku e bus di djente
Mañan 15 di yüli 2014 pa 9or mainta lo entregá e maskota di djente kumprá dor di èks-Minister sra. Constancia na 2012 personalmente na ofisina di Minister Whiteman. Sra. Jacinta Constancia, Parlamentario pa Movementu Futuro Kòrsou (MFK) a keda hopi kontentu ku Minister sr. Whiteman a skohe pa tòg sigui ku e proyekto di “Bus […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


c: application/atom+xml

text:
]]>
Download e dokumento aki i lesa e eksperensia di un hóben ku ta pasando den e trajekto di Jeugdreclassering na Stichting AJJC.]]>
Stichting AJJC resientemente a muda pa su edifisio nobo kua ta situá na Pater Eeuwensweg 50.
Den e edifisio aki Stichting AJJC tin e kapasidat pa risibí su klientenan i alabés duna treining na hóbennan ku a risibí un kastigu alternativo. E treiningnan aki ta keda duná pa trahadonan di Stichting AJJC mes.
Alabés Stichting AJJC tin su number di telefon i fax. Pa por drenta den kontakto ku Stichting AJJC por yama na 461-4552 òf manda un fax na 461-2252.]]>
Download e artíkulo.
]]>
WILLEMSTAD – Djabièrnè 16 di mei último “Stichting Ambulante Justitiële Jeugdzorg Curaçao” (AJJC) a tene un konferensia pa mas o menos 60 diferente entidat ku ta traha riba tereno sosial, edukashon, enseñansa i hurídiko pa asina duna informashon tokante AJJC su tareanan, metanan i tambe pa stimulá un konvenio di trabou entre e entidatnan.
Durante e konferensia titulá “It takes a village to raise a child” a pone énfasis riba e 3 areanan di trabou ku AJJC tin kual ta Jeugdreclassering, HALT i Veiligheidshuis. Alabes a enfoká riba e importansia di traha huntu ku tur e entidatnan konserní pa asina logra e meta pa kombatí i prevení kriminalidat bou di hobennan na Kòrsou. E oradornan ku a trese un presentashon durante e konferensha tabata Fiskal señora mr. Ludmila Forbes-Vicento, miembro di e tim di maneho di SDKK señor Richenel Martina, direktor di AJJC señora Mildred Francisca i tambe trahadonan sosial spesialisá riba e area di Jeugdreclassering Viandrelica Narcisio i Jolissa Augusta. Por último Minister di Hustisia, señor mr. Nelson Navarro a lansa e wèpsait di fundashon AJJC kual ta www.ajjc.org.
Dia 15 di novèmber 2011 e lei penal hubenil a drenta na vigor. Pa motibu di esaki Ministerio di Hustisia a skohe pa funda Stichting Ambulante Justitiële Jeugdzorg Curaçao (AJJC) na desèmber 2013 i pa febrüari 2014 ela bira operashonal. AJJC a keda enkargá ku e tareanan di Jeugdreclassering, Halt i Veiligheidshuis según tareanan stipulá den e Kódigo Penal Hubenil. E lei penal ta trata spesialmente kastigunan pa menornan di edat entre 12 aña i 18 aña ku a drenta den kontakto ku Hustisia. Den lei ta indiká ku Jeugdreclassering i Halt ta enkargá ku ehekushon di e leinan aki.
For di febrüari 2014 trahadonan di AJJC a kuminsá traha riba e diferente kasonan enkuanto menornan di edat ku a drenta den kontakto ku Polis i Hustisia i ku a risibí un medida. E medida ta nifiká ku Jeugdreclassering tin e tarea pa duna guia obligatorio na e hobennan. Meta di e guia ta pa nan kumpli ku nan straf i tambe pa minimalisá e riesgo di e menor di edat pa no kai mas den man di Polis i Hustisia. Den apenas 3 luna di tempu ya Jeugdreclassering tin un kantidat di mas ku 40 kaso di kua 70% ta kasonan aktivo.
Jeugdreclassering a inisiá un investigashon preliminar riba e profil di e hobennan ku ta bou di nan guia. For di e investigashon aki Jeugdreclassering ke saka entre otro e diferente tendensianan ku tin bou di e hobennan, haña un bista riba nan problematika, e orígen di e problema, e diferente faktornan di riesgo i nan situashon i ambiente sosial-emoshonal. Meta di e investigashon aki ta pa entre otro desaroyá métodonan aplikabel i pa duna un bista aktual di e problemátika di kriminalidat bou di hobennan. Jeugdreclassering lo publiká e resultadonan despues di finalisashon di e investigashon preliminar.
HALT ta para pa “E Alternativa”. Meta di Halt ta pa traha riba e parti preventivo. Halt ta pone èkstra atenshon riba menornan di edat ku ta òf por kore e riesgo di bini den kontakto ku Polis i Hustisia. AJJC aktualmente ta den e fase di preparashon pa hasi e parti aki operashonal.
Den e luna di aprel 2014 AJJC a kuminsá establesé kontakto ku diferente entidatnan importante pa asina por hasi HALT funshonal. Entretantu Universidat di Kòrsou lo kuminsá ehekutá un enkuesta bou di alumnonan i maestornan di grupo 8 (skol básiko) i di promé grado di skol avansá. E enkuesta aki ta pa duna un bista riba nan preparashon i desaroyo emoshonal, sosial i kognitivo di manera ku HALT por desaroyá trayektonan di guia. Entre tantu HALT a kuminsá traha riba 2 “test case” huntu ku entidatnan konserní.
Veiligheidshuis ta un nètwèrk entre partnernan riba e tereno hudisial, enseñansa i riba e tereno di kuido ku ta bini huntu pa atendé ku problemanan kompleho di e hóbennan menor di edat. E meta ta pa kombatí i prevení kriminalidat bou di e menornan di edat. E partnernan ta deliberá e kasonan i ta yega na un plan di guia pa huntu ehekutá esaki.
AJJC ta kere ku formashon no di nos hóbennan no solamente ta un tarea di Gobièrnu, despues ku su mayornan a kai afó, sinó ku e ta e responsabilidat di henter komunidat. “It takes a village to raise a child” (Ta na henter un pueblo pa eduká un yu) – Proverbio Afrikano.]]>
Antilliaans Dagblad, achtergrondartikel door Elly Hellings
download artikulo]]>
Den kuadro di lantamentu di e fundashon nobo “Ambulante Justitiële Jeugdzorg Curaçao” (AJJC), den koperashon ku “Expertisecentrum William Schrikker” a organisá un kurso komo preparashon na tur e trahadonan ku ta ehersé e trabounan di reclassering na e menornan di edat (Jeugdreclassering) aki na Kòrsou.
Ku yudansa di dos profeshonal di Hulanda sra. Rene Sievers i sra. Juneska Amasia, kendenan ta trahadónan di William Schrikker Groep, a bin duna treining di e método di jeugdreclassering kual ta enserá “Handboekmethode Jeugdreclassering”. Konhuntamente e dos personanan enkuestion a duna aporte i sostén pa lantamentu di Jeugdreclassering na Kòrsou.
E treining di e “Handboek Methode Jeugdreclassering” ta un método asina yamá “evidence based”, kual ta basá riba e loke e buki ta menshoná komo “What Works”. Durante e treiningnan e jeugdreclasseringswerkernan a siña kon pa duna guia na hóbennan ku a bini den kontakto ku Polis of Hustisia, a risibí un kodena den kuadro di Jeugdstrafwet di mas o menos 12 pa 18 aña di edat den un konteksto hudisial obligatorio.
Aparte di e kuadro hudisial e trahadó di jeugdreclassering ta kubri tambe e aspekto pedagógiko. Esei ta enserá ku mester hasi un kombinashon entre e aspekto hudisial teniendo na kuenta tambe e faktornan pedagógiko. Meta final di esei ta pa evitá ku e hóben ta bolbe kometé un delitu òf alomenos pa minimalisá e chèns ku e hóben ta bolbe bin den kontakto ku Hustisia. Ku otro palabra evitá ku e hóben ta bolbe kometé un delito.
Durante e treiningnan a presta atenshon tambe na e grupo di enfoke ku mester di guia adapta. Aki ta trata di hóbennan ku un defisensia kognitivo i kon tin ku komuniká y atende ku ku e tipo di hóbennan aki na un manera efektivo. Investigashonnan den pasado, entre otro na Kòrsou (GOG) a demostrá ku 60 pa 70% di e hóbennan ku bini den kontakto ku Hustisia ta hóbennan ku tin un defisensia kognitivo. Durante e treining a duna un splikashon amplio di e karakterístikanan di e grupo di enfoke. E tipo di e hóbennan aki mester di un guia speshal, pa motibu di nan inteligensia ku tin un promedio di 50 pa 85. E hóbennan aki ta falta e abilidat sosial ku ta trese kuné diferente posibel problemátikonan. Pa e motibu aki e forma di trata ku nan mester ta na un forma adaptá ku nan por kapta e mensahe ku ta wòrdu duná na nan. Notabel ta ku pa traha ku e hóbennan aki mester kana e proseso ku nan tiki tiki i stipulá meta fasil ku nan por kumpli kun’é. Dor di nan kapasidat limitá nan no ta komprondé tur kos pareu si bo ta komuniká ku nan riba un nivel mas haltu for di nan kapasidat. Mester komuniká den un forma efektivo i hasi uso di vokabolario simpel sin usa palabra grandi. Un aspekto hopi importante ta pa traha ku e hóben ku pintura den un forma ku e situashon ta bira visual p’e. Mester pone atenshon riba desaroyo di e hóben pa yudé krea un imagen propio real di dj’e. Hopi importante ta tambe pa duna e hóben e sostén nesesario ku e tin mester pa mantené su mes riba e bon kaminda. No tolerá sierto komportashon di e hóben pero duna un guia adaptá na su nivel kognitivo ku e por komprondé na unda bo ke yega ku ’é.
Komo parti di e treining e kolaboradornan di Jeugdreclassering a haña e oportiunidat pa presensiá un kaso den Korte Sumario. Di e forma ei tambe a brinda fiskal, abogado, hues i kliente e oportunidat pa sera konosi ku AJJC (Jeugdreclassering).
Tambe algún seshon di informashon a wòrdu duná dor di diferente entidatnan manera abogado sr. Mr. Girigorie, sr. Sambo di Kuerpo Polisial Kòrsou, sra. Natascha Pieter di G.O.G. i sra. Vicento di Ministerio Públiko. Den kuadro di nan treining e kolaboradornan di AJJC a hasi un bishita na “Justitële Jeugdinrichting Curaçao”, antes G.O.G.
Un aspekto hopi importante den e trabou di Jeugdreclassering ta pa traha den estrecho koperashon ku diferente sosionan. Tambe atenshon a wòrdu prestá pa traha un mapa sosial di tur e instansianan ku ta traha ku AJJC.
]]>


text:
INTERVENTIE 4 Juni 2014 – AMERIGO THODE IPKO OVER INTEGRITEIT
De journalist Max Pam schreef op 29 juni 2012, bijna 2 jaar geleden, in de Volkskrant een opiniestuk over een boekje van Ronald van Raak onder de veelzeggende kop: “Ronald van Raak, een filosoof in de lariekoek’. Daarin veegde hij de vloer aan met de uitspraken van van Raak in zijn boekje ‘Óp zoek naar […]
NO TIN KUESTION DI LIBERTAT KONDISHONAL PA SCHOTTE
Ku ministerio públiko (OM) ta bai traha riba un dia di fiesta pa saka un komunikado di prensa kontra di Gerrit Schotte, riba su mes kaba, ta remarkabel. Pió ainda ta ku ta mal informá den esei, loke ta ta kompletamente reprochabel. Ta mas ku kla ku OM den e kaso aki ta buska publisidat […]
Selebrashon 4 aña MFK
Movementu Futuro Kòrsou (MFK), djasabra 17 di mei último na su sede na Lindberghweg a selebrá su di kuater (4) aniversario. E selebrashon tabata unu habri kaminda simpatisadó i miembronan di MFK a akudí pa kompartí i selebrá un logro mas den e korto tempu di eksistensia di MFK. E mainta a habri ku e […]
Lèi anti-soshal pasá na febrüari 2013 dor di Gobièrnu di Pueblo Soberano den pleno akshon awe
Meskos ku ami lo bo a kere ku lo ta un mal chansa di 1 di aprel ora bo a lesa den korant djasabra último ku Ontvanger kier laga deurwaarder pone derdenbeslag (factuur-inhouding) djaluna awor riba salario di mas ku 80.000 trahadó ku karchi di SVB. E motibu lo ta ku tur e aseguradónan aki […]
MFK a para Gabinete Asjes su intenshon pa introdusí un lèi di sanshon makabro
Despues ku Frakshon di MFK a saka un komunikado den kuminsamentu di siman, informando pueblo di Kòrsou ku Gabinete Asjes lo bai krea un krísis entre Kòrsou i Venezuela ku e lèi di sanshon nobo, awe Gobièrnu a sinti su mes obligá pa baha e tópiko aki inmediatamente for di agènda. Asina’ki Frakshon di MFK […]
Parlamentario Jacinta Constancia ta pidi Minister Francisca pa “BAN KREA TRABOU PA E YU DI KORSOU”
Durante e reunion públiko awe den Parlamento kaminda tabatin deliberashon ku Minister di Desaroyo Sosial, Labor i Bienestar sra. Jeanne-Marie Francisca enkuanto maneho i desaroyonan na e ministerio, Parlamentario pa Movementu Futuro Kòrsou, sra. Jacinta Constancia a pidi Minister Jean Marie Fransisca, pa por fabor “Ban Krea Trabou pa e Yu di Kòrsou”. Sra. Jacinta […]
Miéntras ku enseñansa ta sklama pa solushon di hopi problema tin silensio na paleis
Hopi prekupá i molestiá nos mester tuma nota di e tantísimo problemanan ku atrobe ta lanta kabes den e ministerio di enseñansa sigur den e último dianan di e aña eskolar aki. I ta manera ku ta tur hende i gremio ta prekupá ménos e Minister di Enseñansa, Siensia, Kultura i Deporte i e gabinete […]
Presidente di Staten ta faya pisá ku Reglamentu di Orden
<a title=”View Niet Conform Het Reglement Van Orde Voor 15 Mei 2014 Opgeroepen Vergadering Der Staten Met Onder Meer Als Onderwerp- De Consensusrijkswetten on Scribd” href=”http://www.scribd.com/doc/229779762/Niet-Conform-Het-Reglement-Van-Orde-Voor-15-Mei-2014-Opgeroepen-Vergadering-Der-Staten-Met-Onder-Meer-Als-Onderwerp-De-Consensusrijkswetten” style=”text-decoration: […]
Entrega korekto di petishonnan di supsidio
Entrega Korekto Di Petishonnan Di Supsidio
karta di 29 aprel 2014 ku number 661 V-13-14
Karta Di 29 Aprel 2014 Ku Number 661 v-13-14
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
Eventonan Pendiente
Noticia:
Den aña 2015, Idea lo continua cu su workshop nan durante aña. E siguiente workshop lo tuma lugar dia 11 april 2015. E topico lo ta tocante "Internet Marketing" y "Small Business Administration".
Dia 14 april 2015, Iniciativa pa Desaroyo di Empresa Arubano(Idea) ta presenta su curso “Empresario Prepara” cual ta wordo organisa conhuntamente cu Enseñansa Pa Empleo (EPE). Meta di e curso aki ta pa yuda nos clientenan administra nan negoshi den un forma eficiente y engrandece e nivel di informacion y strategia con pa haci di nan negoshi uno exitoso.
IDEA:
Lo contribui na formacion di un desaroyo sostenibel riba tereno di negoshi y engrandece productividad y eficiencia pa por tin un mercado laboral fuerte y saludabel.
Meta di IDEA ta pa ofrece ayudo y guia extenso, GRATIS, na e comerciante cu kier cuminsa un negoshi chikito y cu hopi biaha ta topa cu diferente retonan manera conocemento basico di negoshi, acceso na credito, tecnologia, mercadeo y diferente regulacionnan existente.
Kico ta e bentaha di tin bo propio negoshi?
Cuminsa un negoshi tin hopi bentaha. Bo mes como doño ta dicidi:
- Unda e negoshi lo establece
- Grandura di e negoshi
- Orario di trabao
- Bo ta bo propio hefe


text:
KOMUNIKADO DI KUERPO POLISIAL KÒRSOU Tópiko: polis ta buska doño di yabi outo.
KOMUNIKADO DI KUERPO POLISIAL KÒRSOU
no.: 377 /2015
Fecha: 31 yüli 2015
Tópiko: polis ta buska doño di yabi outo.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Durante di un intento di ladronisia ku violensia kometé dia 10 di yüni 2015 den área di Berg Camelweg, Polis a konfiská un yabi di outo, di e marka KIA. Doño di e yabi aki por tuma kontakto ku e departamentu di VVC na warda di polis Rio Canario òf por yama e number di telefon 8666272.
Athunto: potrèt


text:
Jemal LeGrand y Jordy Groters den Campeonato Division 1 na USA
Nos landadornan studiante na Estados Unidos, esta Jemal LeGrand y Jordy Groters, e ultimo dos siman a participa den Campeonato di e diferente Conferencianan den Division 1. Siman pasa a tuma lugar e Campeonato di e Conferencia South Eastern Conference SEC na Auburn Alabama cu participación di scolnan fuerte manera University of Florida, Auburn, Tennessee y Georgia. Jordy Groters a wordo selecta door di scol University of Missouri pa participa den 3 evento individual na e Campeonato aki.
Jordy a cuminsa su competencia e promer dia cu 50 Liber na unda e a logra landa su mihor tempo 20.07 sorpresando su mes pa qualifica pa Final C y tambe a wordo selecta pa ta den e 4 x 50 Liber estafette. Den estafette Jordy a landa pa promer biaha un 19.91. Su equipo a yega na di 6 lugar cu tempo B pa Campeonato Nacional na luna di Maart. Hopi felis Jordy a sigi e Campeonato cu presentación den 100 y 200 Schoolslag. Jordy a logra yega final C den ambos y den 100 a logra landa otro tempo personal record 54.19. Den 100 Jordy a touch muraya promer como e ganador di e Final C, asina yudando su scol cu mas punto.
Tur 3 di su evento individual Jordy tin tempo B pa e Campeonato Nacional NCAA división 1, pero awor lo mester warda si su temponan ta suficiente liher pa wordo selecta pa bai competi na Iowa City, Iowa dianan 26-28 di Maart próximo.
Jemal su scol, Florida State University ta participa den e Atlantic Coast Conference ACC, di cual su Campeonato a tuma lugar na Georgia Tech na Atlanta, Georgia. Den ACC scolnan fuerte den deporte di landamento ta Georgia Tech, North Carolina State, University of North Carolina y Louisville. Jemal a wordo selecta pa representa su scol den 50, 100 y 200 Freestyle y tambe Jemal a wordo scohi pa ta den e 4 x 200 F Liber estafette. Jemal a cuminsa e campeonato e promer dia cu su estafette na unda nan termina na di 8 lugar,logrando score 44 punto pa su scol. Individual Jemal a landa temponan cerca di su mihor tempo pero no por a yega qualifica pa finalnan. Den 50 Liber, Jemal a finalisa na di 51 lugar, cu 20.83, den 100 Liber na di 48 lugar cu 45.46 y den 200 Liber na di 37 lugar cu 1:39.14. Pa Jemal tambe lo tin chens di bai competi na e Campeonato Nacional na IOWA den e 4 x 200 estafette, den caso cu su scol lo wordo selecta.
E temporada di Universidad y College ta termina después di e Campeonato Nacional na IOWA y lo cuminsa bek luna di Augustus. Division 1 ta asina competitivo cu tur e universidadnan di nivel halto ta sigi entrena nan landadornan durante en lunanan di April pa Augustus. Tanto Jordy como Jemal ta den entrenamento pa purba logra temponan clasificatorio pa representa Aruba durante e Weganan Panamericano na Toronto.


text:
ORANJESTAD –Aruba Airlines, a inaugura su prome buelo comercial pa Corsou y Santo Domingo awe mainta, cu nan Airbus A-320. CEO di e compania, sr. Onno de Swart, a considera e dia aki como uno special. Y mientras cu berdad cada bez, segun de Swart, nan ta yega otro ‘milestone’, esaki ta uno special. “E ta un buelo den Reino mes, parti Hulandes, den Caribe, hermana isla Corsou,” e hefe hoben a bisa. “Cu orguyo, mi tin cu bisa cu e buelo ta sali completamente yen pa Corsou (150 pasahero),” de Swart a bisa cu un sonrisa riba su cara.
ORANJESTAD – Camara di Comercio, ta mira reapertura di refineria, cu e por tin un efecto positivo pa nos economia. Pero mester tin cautela. Esaki debi cu tin informacion, cu tin investigacion contra PDVSA na Merca, cu por tin impacto riba e operacion di CITGO. Tambe e opinion di CAFT, por tin efecto riba kico ta pasa cu gobierno na 2016. Asina Presidente di KvK, Daphne Lejuez, a duna e impresion con KvK ta mira e proximo aña su retonan y trabounan cu tin nos dilanti.
ORANJESTAD - ATIA representando comercio, ta sostene e Asociacion di Fiscalistanan na Aruba (AVvB) y ta urgi gobierno pa extende e “deadline” di 30 di december 2015, pa entrega e declaracion di winstbelasting 2014. ATIA semper a expresa, di ta dispuesto pa asisti activamente, cu e introduccion di e ley nobo. Pero ATIA no tabata envolvi den e introduccion di e “Voldoening op Aangifte Winstbelasting (VAS)". CARTA PA MINISTER
ORANJESTAD – Motibo, cu Presidente di College Aruba Financieel Toezicht (CAFT), Age Bakker, a cambia su postura durante e ultimo bishita na september na Aruba pa uno ‘positivo’, tabata basa riba un promesa, cu Minister Bermudez (finanzas) a duna e biaha ey. Bakker a sinta cu NoticiaCla.com dialuna atardi, y splica kico a pasa e biaha ey. “El a priminti nos introduccion di e ABB (Algemeen Bestedings Belasting). Y esey lo a soluciona parti di e problema di presupuesto 2016. Algo cu awor a resulta di no ta e caso. Awo nos ta bin Aruba y ta tende cu a dicidi cu ta pospone esaki." Y e mensahe segun Bakker awor aki na gobierno, tabata uno cla: Prome cu fin di januari 2016, gobierno mester introduci un medida cu ta genera 50 miyon florin extra.
ORANJESTAD - Ley di VAS ta bon, pero introduccion ta uno abrupto. Asina Presidente di Camara di Comercio (KvK), Daphne Lejuez, a bisa NoticiaCla.com dialuna anochi. A puntra Lejuez, si KvK ta di acuerdo, cu e carta cu e Asociacion di Conseheronan di Impuesto (AVvB) a manda pa Minister diabierna, pidiendo pa un extension di e ultimatum, cu e ley nobo ta stipula. Manera ta conoci, e ley di Declaracion di Impuesto (VAS) awor ta stipula, cu pa mas tarda 30 di december 2015 mester entrega y paga mesora. Algo cu AVvB a bisa den un carta, cu nan no por cumpli cu ne. Minister Bermudez di Finanzas a bisa NoticiaCla.com, cu esaki ta un asunto di ‘ehecucion’ y cu ‘e oficina di impuesto lo atende cu e asunto.’
ORANJESTAD – A pesar di e esfuersonan cu Aruba a haci -den cual caso no por lubida esunnan haci na nivel gubernamental- pa cumpli cu e palabracionnan haci den e Convenio di Presupuesto Balansa (BBA), CAft ta constata cu e presupuesto di 2016, na e momentonan aki, no ta permanentemente sostenibel. Asina Presidente di e Colegio di Supervision, Age Bakker a bisa, durante un conferencia di prensa dialuna atardi. Segun Bakker, aunke e balor di informacion a mehora, e presupuesto aki, ainda ta mustra un deficit excesivo. Ademas, CAft a bay di acuerdo cu peticion di gobierno, pa aplasa e presupuesto 2016 te fin di januari proximo, ya cu ta bisto, cu lo no logra esaki prome cu 15 di december, esta diamars awor. “CAft lo conseha, Conseho di Ministro di Reino, positivamente tocante esaki,” Bakker a bisa.


text:
Nos programa ta un programa hopi spesial debi ku e ta wordu dedika na Benisio Arsenio Thomas miho konosi komo Cheno ku a fayese resientemente. Ela nase 14 December 1941 na Boneiru i a fayese 27 Juni 2014. Cheno tabata un artista i musiko hopi konosi na Boneiru. E tabata sentro di atenshon ultimamente dor ku Fundashon Arte i Kultura i Fundashon Kultural Historiko Boneriano (Fuhikubo) a tene un homenahe na su persona den e luna di April (07-04-2014) ultimo. Tur prome djaluna di luna e dos fundashon nan aki ta tene homenahe na un persona ku a marka pouta aki na Boneiru.
Produkshon: Fundashon Históriko Kultural Boneriano
Durashon: 53 minüt
Fuhikubo ta presentá: Benisio Arsenio (Cheno) Thomas (q.e.p.d.)
Nos programa ta un programa hopi spesial debi ku e ta wordu dedika na Benisio Arsenio Thomas miho konosi komo Cheno ku a fayese resientemente. Ela nase 14 December 1941 na Boneiru i a fayese 27 Juni 2014. Cheno tabata un artista i musiko hopi konosi na Boneiru. E tabata sentro di atenshon ultimamente dor ku Fundashon Arte i Kultura i Fundashon Kultural Historiko Boneriano (Fuhikubo) a tene un homenahe na su persona den e luna di April (07-04-2014) ultimo. Tur prome djaluna di luna e dos fundashon nan aki ta tene homenahe na un persona ku a marka pouta aki na Boneiru.


text:
Digiel Roadshow tabata un eksito total.
Digiel Roadshow tabata un eksito total.
Djasabra I djadumingu tras di lomba, Digicel a tene su ultimo roadshow durante kua nan a bende e smartphone Alcatel na un preis sumamente atraktivo.
E ultimo wikent di e roadshow a tuma luga djasabra na The New Radiator shop na e krusada di Sta.Rosaweg i Seru Loraweg i djadumingu a kulmina na Digicel mega store na Biesheuvel.
E Alcatel C1 smartphone a bira e telefon mas gustá e temporada aki. “Nos ta sumamente satisfecho ku e resultado di e ‘roadshow’nan , en espesial e akogida ku kada ‘roadshow’ a haña. Un kantidat enorme di hende a presenta na kada evento pa a kumpra e Alcatel C1”. Esaki di akuerdo ku relashonista publiko di Digicel, Thessa Fleming. Awor e ofertanan ta sigui ku nos kampaña di Christmas Together kaminda ku tin diferente oferta atraktivo pa klientenan prepago I postpago. Probecha I pasa na un Digicel Store, kumpra un smartphone Samsung, DL of BLU I partisipa pa un chens di gana 1 aña gratis di data. Ademas digicel ta premia su klientenan ku rekarga of aktiva un pakete di data tambe. Djis rekarga bo telefon ku Naf 10 of mas of aktiva un pakete di data di 30 dia pa chens di gana premio tur siman, manera smartphones, kredito I yamada gratis.
Pasa, kumpra I selebra bo pasku huntu ku Digicel.


text:
10,000 florin pa Special Olympics Curaçao
CEO Digicel, Sr. Hans Lute “Huntu komo empresa por logra un impakto mas grandi”
Digicel i InselAir ta rekouda mas di
10,000 florin pa Special Olympics Curaçao
Willemstad, Curaçao – Tabata durante di e temporada di karnaval ku Digicel i InselAir a djòin pa rekoudá fondo pa e fundashon Special Olympics Curaçao. Kada pakete ku a wòrdu bendí lo a nifiká un donashon di 15 florin pa Special Olympics. Manera tur hende por kòrda, e akshon aki a resultá den un gran éksito. Tabata resientemente ku ámbos empresa a hasi entrega di e fondonan na e organisashon.
“Nos ta masha kontentu ku InselAir a forma parti di e proyekto dediká na Special Olympics. Esaki ta demostrá ku den union tin forsa i ku huntu komo empresa por logra un impakto aun mas grandi”, esaki di akuerdo ku Sr. Hans Lute, CEO Digicel Dutch Caribbean. E fondo rekoudá lo bai pa sigui sostené e atletanan spesial den nan entrenamentu pa e próksimo Olympiada Special ku ta tuma lugá na Los Angeles na 2015. Huntu ku InselAir a rekouda Naf. 9195,= atraves di benta di pakete, agregándo loke ku a rekoudá for di benta di e armbantnan ‘Be Special, Be Extraordinary’ Naf. 2425.39 i ta yega na un suma total di Naf. 11.620,39. “Digicel su envolvimentu ku Special Olympics no ta di awor aki, sino ta un relashon di hopi aña kaba. No únikamente Digicel ta patrosinadó mayor di Special Olympics riba diferente isla na unda ku e tin su operashonnan, pero tambe ta kompartí e vishon, ideologia i meta di e fundashon. Esaki mes ta un di e motibunan prinsipal pa ‘pone man na obra’ i yuda e organisashon rekoudá fondo pa realisá nan otro proyektonan tambe”, asina Lute a kontinuá.
Riba foto por tuma nota di momentu ku Sr. Hans Lute, CEO pa Digicel Dutch Caribbean ta hasi entrega di e cheque na presidente di Special Olympics Curaçao, Sr. Emrit Dindial, huntu ku nan tambe Sr. Robert de Wolf representante di InselAir i Sra. Heddy Cijntje di Special Olympics.


text:
Curacao bowling association “CUBOA” dia 23 di juli ultimo a sali pa miami pa un torneo “lee evans las americas 2014”. E torneo aki ta konta ku e miho bolicheros nan di pais nan rond mundu. Esaki ta e di 52 aniverasio di e torneo aki i nos ta sumamente kontentu di por ta partisipando na e torneo aki ku un delegashon di no menos ku 13 persona i 6 miembro di famia di e bolicheros nan.
Aki nan nos kier a engrandese e deporte di bowling entre nos miembro nan door di bai kompeti na e sorto di torneonan aki i midi forsa ku e grandi nan rond mundu. Netamente esaki ta e vishon di e direktiva nobo kual ta konsesti di hoben nan kapas i profeshonal i ta e federashon ku direktiva di mas jong na Korsou i tambe e federashon di bowling ku e direktiva di mas jong den Latino America i Karibe. E direktiva nobo ta hopi dinamiko i ta trahando duru pa engrandese e deporte. Ku poder di Dios por spera kos nan aun mas grandi pa loke ta trata boliche na Korsou!
E delegashon ta konsiti di Senior Maskulino: Bill Ayer i Gilbert Snijders
Senior Femenino: Sheila Ayer i Marisol Corredor
Adulto Maskulino: Felix Ibañez i Franklin Brunken
Adulto Femenino: Samantha Ibañez i Vanessa Valdes
Junior Maskulino: Jefferson Verhelst
Junior Femenino: Ariadna Ibañez i Sabrina Pomario
Presidente di CUBOA: Giorgio Broos
Tesorero: Ramfis Steen


text:
Inskripshon
Grupo Cariben tin inskripshon dos biaha pa aña. Esaki ta tuma lugá den luna di yanüari i den luna di òugùstùs. Si bo tin interes pa bira miembro, porfabor yena nos formulario di inskripshon i manda esaki pa nos via email na This email address is being protected from spambots. You need JavaScript enabled to view it. .
Si bo lo tin gana di presensiá un di nos aktividatnan, tuma kontakto ku nos libremente.
Pa mas informashon, chèk nos pagina di facebook, nos videonan riba youtube òf sinti bo liber pa browse mas riba nos wèpsait.


text:
Atenshon!
Un grandi di Kòrsou i Antia a bai sosegá. Elis Juliana, konosí komo Òmpi Elis pa un gran mayoria di nos pueblo a fayesé mardugá di 23 di yüni na edat di 85 aña. Elis a sa di yuda nos pone paso na manera sistemátiko pa nos subi seru di sabiduria i di para pa loke nos ta. Un palabra di konsuelo pa su famia i pa henter pueblo di e islanan ku a yega di forma Antia hulandes. Resientemente el a risibí un doktorado honorífiko di Universidat di Kòrsou pa e gran trabou ku el a hasi riba diferente tereno ku tin keber ku identidat, literatura, antropologia, arkeologia, arte gráfiko, i arte plástiko.
Elis Juliana ta okupá su mes ku e sentido profundo di eksistensia humano. E no ta keda kontentu konstatando so ku nos ta presente i e forma den kua nos ta presente. Komo opservadó skèrpi niun detaye no ta skapa su registrashon mikroskópiko. E por reakshoná di shòk riba kosnan remarkabel, pa despues deseá di nunka no a mira nan pa e doló i asombro ku nan ta kousa. E mésun shòk akí públiko ta haña ora Juliana present’é su deskubrimentunan. Tin tambe su kapasidat pa interpretá e loke e registrá ku masha kredibilidat. E ta hasi sièrtu pregunta di karakter filosófiko. E kombinashon di opservashon serio i interpretadó di prosesonan rondó di nos, ta hasi Juliana un filósofo di bida ku ta revelá i demaská. El a yega na su revelashonnan buskando bèrdat serka bieunan, loke a pèrmitié desaroyá su teoria di eufemismo afrikano òf wega di tapa kara, komportashon propio di hende kolonisá ku ta pretendé di ta algu ku e no ta i no ke ta loke realmente e ta. Juliana sa adoptá tres diferente aktitut relashoná ku e tragedia akí:
- aktitut di kurasoleño profundamente tristu ku ta hari su mes tragedia
- aktitut di edukadó ku ta indiká kaminda pa progresá
- aktitut di hende ku ta resigná pasó e ta papia enbano.
Juliana a pinta su mes komo un kurasoleño igual na tur otro, ku ta sufri dje mésun defisiensianan ku tur otro. Tur esakinan ta marka un momentu di konsientisashon importante den proseso di emansipashon kultural i desaroyo nashonal.


text:
Na 1968 un grupo di 7-8 empleado di Banko HBU (Hollandsche Bank Unie N.V.) a
lansa e idea pa stimula empleadonan di e banko spar regularmente pa lanta un
fondo. E 8 empleadonan ei a tuma inisiativa huntu di spar tur luna ANG 5,=. Den
5 siman e grupo di 8 a oumenta te ku ± 25 empleado. Despues di 2 luna e grupo a
disidi di lanta un kooperativa di spar. Na 1972 e kooperativa konsistiendo di
178 miembro a keda fundà ofisialmente via notario bou di nomber “ Bank Employees
Credit Union”- BECU.
E kooperativa a sigi krese I a amplia su alanan den empleadonan di ABU (Antilliaanse Bank Unie N.V.)
Na 1995 empleadonan di MeesPierson tambe a join e kooperativa.Pa por a sigi akstende ku miembronan riba e merkado financiero a disidi na 1994 pa kambia e nomber di BECU pa KOBATA (Kooperativa Bankario Trust I Aseguro)


text:
Seminario Tayer na Corsou - Augustus 13-17
Dia 13-17 Augustus 2012 Directiva di F.T.A. conhuntamente cu dirigentenan sindical di sindicato HORECAF di Corsou a participa den e Prome Seminario Tayer, cual ta parti di un programa di un aña cu ta ser anima y dirigi pa Sra. Leyla Escobar y Sr. Efren Delgado di Universidad di Trahadornan di America Latina. Total a participa 30 dirigente cu lo ser prepara pa dirigi e respectivo organizacionnan den e añananan cu ta bin.
E participantenan di FTA ta discutiendo riba e analisis y strategia di FTA.
Trabou di grupo di un di e dos equiponan di FTA
Roland Ignacio, presidente di ABVO, Sindicato di Empleadonan Publico di Corsou, hibando palabra na apertura di e evento di 13-17 Augustus, 2012 na sede di ABVO.
Vice Presidente di FTA Sra. Jane Braafhart hibando palabra na apertura di e Seminario Tayer Augustus 13-17, 2012.
Un di e gruponan di HORECAF den un trabou di grupo
Un di e dos equiponan di FTA den un trabou di grupo den Seminario Tayer Augustus 13-17, 2012
Efren Delgado, Director di Universidad di Trahadornan di America Latina, UTAL, na palabra durante apertura di Seminario Tayer Augustus 13-17, 2012 na sede di ABVO, Corsou.
E participantenan di HORECAF den trabou di grupo durante Seminario Tayer Augustus 13-17, 2012 na sede di ABVO, Corsou


text:
Kiko ta un Credit Union, Kooperativa di Spar I Krédito?
Un Credit Union ta un kooperativa, es desir un grupo di hende ku demokrátikamente ta disidí di lanta nan organisashon pa yuda otro spar I hasi fiansa den kasonan di nesesidat òf produktivo, pa paga bek na un manera hustu I kontra un interes hopi abou.
Meskos ku tur kooperativa tin un meta bon fiho: siña spar regularmente huntu, pa for di e fondo yuda otro pa kosnan nesesario I pa yuda otro bai dilanti ekonómikamente I finansieramente.
No ta e idea di bira riku. No por. Den kooperativa ningun hende no por bira riku ma e kooperativa mes por tin su propio kapital I esei por usa pa sosionan I pa komunidat. Asina na Canada , Caisses Populaires a yuda gobièrnu na vários okashon ku tur fondonan nesesario p.e. na lugá di gobièrnu bini ku un “obligatielening”, esaki for di fondonan ku no tabatin mester pa e sosionan mes direktamente.
Den kooperativanan di krédito no por usa e plaka pa kosnan ku ta dudoso òf tin hopi risiko, pasobra ta plaka di e sosionan I no di direktiva. Meskos tampoko no ta pèrmití pa hasi negoshi ku sèn di kooperativa, ademas di reserva stipulá, por invertí den loke ta sigur manera “bono” di gobièrnu. Tambe por utilisá fondonan pa yuda otro kooperativanan ku pòt tin problema, basta tin plannan drechi ku ta garantisá buena marcha di kooperativanan.
Den kaso ku tin un plan serio pa lanta otro tipo di kooperativa, anto ta ofresé sosionan pa nan tuma un krédito(fiansa) I hinka e plaka den e empresa, NO PA KOOPERATIVANAN MES HASIÉ. Asina a lanta diferente kooperativa otro, ku plaka di credit union, pero semper via e sosionan I no direktamente.
E asuntu aki lo mester keda reglá den lei di kooperativa, manera a proponé den erunion di e organisashon internashonal, basta aña pasá.
Di kon no por bira riku den kooperativa? Simplemente pasobra e loke ta keda di spar ta na tiki tiki. I tampoko ta e idea ei pa spar hopi pareu. No ta kuestion di hinka hopi plaka den kooperativa pa saka mas tantu ainda na fiansa pa kosnan muchu grandi. E fiansanan na prinsipio lo ta pas ku por paga bèk den un par di luna te un aña. Mas adilanti te tres aña.
Loke si kooperativa ta hasi hopi bia ta aseptá sumanan generoso pa duna fiansa p.e. pa traha kas, pero esei na miembronan, hende ku a demostrá di ta kumplidó I spardó regular.
Un credit union anto ta un kooperativa, pa yuda bo, siña bo I duna bo chèns pa spar I hasi fiansa. P’esei e obligashon pa paga bèk kompleto loke bo a fia ta un obligashon serio, I na un manera regular, pasobra esei ta garantisà ku otro tambe por usa e fondo. Tur hende honesto ta komprondé esei.
E kooperativa naturalmente tin su direktiva, esta un grupo ku e sosionan ta skohe pa manehá I guia nan kooperativa. Meskos tambe nan ta skohe un grupo pa kontrolá mira si tur kos ta kamna bon, e komishon di supervishon.
Interesante ta ku no ta e plaka ku bo a spar bo ta fia, ma ta plaka di otro sosionan, pasobra e plaka di spar dibo ta keda dibo I …ta kobra dividendo I patronahe na fin di aña segun movementu den bo grupo. Si ta bo mes plaka di spar bo ta lanta na fiansa, anto bo no tin derecho riba e loke parti na sosionan na fin di aña!
Tin tambe un komishon di krédito, esaki ta un komishon di konfiansa.
Esaki ta un grupo elegí tambe dor di miembronan mes. E Komishon di Krédito tin di huzga si e fiansa ta bon si òf nò. Pa por hasi esei na drechi e mester haña di e sosio tur dato pa e por hustifiká e fiansa. Si e sosio no tin konfiansa den dje, kon e por logra haña sa e situashon di e sosio?
Aki ta un asuntu hopi serio, bo ta haña sa kos di hende. Ma naturalmente bo ta obligá na tene eisei na sekretu. No por divulgá asuntu di otro hende sin nan pèrmit.
Ademas di e gruponan menshoná, un credit union mester tin su komishon edukativo ku tin un tarea hopi importante, mas di loke hende ta kere. Di kon? Pasobra ta e komishon edukativo aki lo mester prepará hendenan ku kier bira sosio, ta nan mester tene sosionan na altura di tur loke ta pasa den nan credit union, un tarea informativo.
Ta nan mester sigui splika hendenan kiko ta credit union, kon e ta kamna, ki yudansa e por duna, kon miembronan mester aktua den kada situashon, kon mester skohe direktiva I komishonnan, enfin e balor di credit union ku ta sinta den yuda hende no solamente sali for di problema, ma kon bira kada bes mas hende, kon huzga I plania p.e. gastunan di famia, kon plania pa futuro di bo yunan etc. etc. Esaki ta e grupo ku mester bai garantisá credit union un futuro sigur.
Kaminda komishon edukativo ta traha bon, ei credit union ta anda bon, kaminda no tin komishon edukativo aktivo, ei por fèrwaktu problema.
Den tur esaki ta sali bon kla ku un kooperativa no ta simplemente un empresa, p’esei no por trata credit union meskos ku kualke empresa. Aki ta trata di hende ku hende I no di plaka, p’esei mester tin leinan sosial no simplemente finansiero pa reglamentá credit union.
Tin un otro punto mas mashá importante pa atendé ku n’e den credit union meskos ku tur otro kooperativa. Komo den kooperativa nos no konosé diskriminashon ni distinshon di persona, tur hende ta hende, p’esei un kooperativa t’ei pa tur hende ku ta bini na remarke pa ta miembro. I credit union por stòp di buska miembro. E prinsipio aki ta aseptá pa e organisashon mundial di e kooperativana di krédito: ekspanshon kontinuo. Hende no ta kaba di siña nunka.
Pakiko tantu interes pa EDUKASHON DEN KOOPERATIVA?
Simplemente pasobra si bo no tin edukashon bon, adekuá bo no por funshoná demokrátikamente tampoko.
Ademas, pa bo por duna bo mester tin. Edukashon no tin kuestion di skol, den kooperativa no ta skol ta konta sino sorto di hende bo ta. Kisas un edukashon mínimo di skol ta kompañá pa un sentido sosial hopi grandi. Meskos ku no tur mama I tata ta hende ku hopi skol, pero no pa e motibu ei nan por laga di ta bon mama I tata. Asina nos mester mira hende den kooperativa tambe. Esaki kontrario na otro empresanan, kaminda ta e faktor tékniko ta konta, den kooperativa ta e faktor HENDE.
Pa deskubrí e balor nan di honestidat, hustisia , kompañerismo , amor pa otro etc. no tin mester di muchu skol. Ora bo tuma un trabou den kooperativa di p.e. tesorero, anto algu bo mester sa di hasi kuenta I tene buki, ma no ta nesesario tampoko un diploma. Ta ora drenta kosnan grandi di sumanan mionario anto bo mester tin hende ku sa di tenementu di buki pa por lo ménos asistí.
Ta duele di mira kon kooperativanan ku hopi bia ta krese na fondonan disponibel no ta pone muchu atenshon na e loke ta formashon di hende.


text:
ORANJESTAD – E aña aki lo bira di 17 aña consecutivo cu e accion di limpiesa di Aruba Reef Care Project lo tuma lugar. E weekend di 3 y 4 di Juli venidero lo bai tin un otro accion di limpieza di Aruba Reef Care Project. E aña aki atrobe Neptali Henriquez Park lo wordo usa como nos centro di operacion. E accion di limpieza lo cuminsa 08:30 di mainta y lo termina 12:00 di merdia. Un cantidad grandi di boluntario, un biaha mas, lo yuda haci nos beachnan y lama limpi. Como parti di e programa di consientisacion comision Aruba Reef Care Project ta sigi duna lectura na scolnan basico, secundario, Universidad di Aruba y tambe na hotelnan di Aruba. E aña aki tur e scolnan EPB a ricibi presentacion di Aruba Reef Care Project. Dos alumno di 5de klas di scol basico Conrado Coronel a uso Aruba Reef Care como nan tema pa spreekbeurt. Tambe e 4de klas di Jufr. Vivian Tromp di Scol Basico Washington a ricibi presentacion di Aruba Reef Care Project. Comision ARCP lo continua cu mas presentacion durante e aña escolar nobo. ARCP a yuda varios studiante cu nan proyecto di scol encuanto e tema di cuido di lama, rif y beach. Meta di e lectura ta pa conscientisa e alumno nan ariba e importancia pa cuida y conserva nos bida marino.
Pa clausura nos kier a gradici gerencia y personal di ATA (Aruba Tourism Authority) y tambe Minister di Turismo Sr. Otmar Oduber. Nos a ricibi e grato noticia for di Minister di Turismo Sr. Otmar Oduber cu e Aruba Marine Park ta den un fase bastante avansa. Pa hopi aña caba fundador nan di Aruba Reef Care Project tabata boga pa un Parke Marino. Nos ta contento cu e plan nan ta desaroyando den forma positivo. Nos vision semper tabata pa Aruba tin su propio parke marino. Un structura similar manera esun di e isla di Bonaire. Siman nan atras nos a reuni cu e operadornan di buceo y tambe compania di watersports pa asina asigna un area cu nan lo tuma e responsabilidad pa hacie limpi, sea den awa of ariba tera. Varios grupo cu a inscribi caba, nan ta entre otro: S.E.A Aruba Fly’n Dive, Red Sail Sports, Unique Sports of Aruba, Jads Dive Center, Mermaid Diver, EPI Horeca, , Hyatt Regency Green Team, Indian Community, Aruba Kayak Adventure, JCI Aruba, Iglesia di Hesucristo di e Santonan di e Delaster Dianan, Occidental Grand, Atlantis Submarine, Aruba Bollywood Reef Care, Holiday Inn green team, varios registracion individual. Nos tin mas of menos 400 voluntario inscirbi caba. Pa varios aña diferente patronisador ta duna na contribucion na e accion di limpiesa di Aruba Reef Care Project. Tur aña Mourik N.V. ta yuda cu e baki nan di sushi. Aruba Tourism Authority ta patrocinador cu ta percura pa T-shirt nan, poster, certificado di aprecio di e campanja y tambe otro material pa hasi e accion di limpiesa exitoso. Stichting Neptali Henriquez Park, Garage Centraal, Setar N.V. Mourik Aruba N.V., Oduber Agency NV, Total Services, Cervez Balashi y hotelnan miembro di AHATA cu ta contribui cu lunchbox y refresco. Si ainda bo ta desea di participa of mester di mas informacion, por fabor tuma contacto cu Aruba Tourism Authority na tel. 582-3777, of tambe via e-mail reefcare@aruba.com of ata.aruba@aruba.com y c.perez@aruba.com


text:
DIGICEL TA BINI KU UN RET NOBO DI 4G
Pa brinda nan klientenan di Kòrsou i Boneiru un mihó servisio
DIGICEL TA BINI KU UN RET NOBO DI 4G
Ku ta duna mas velosidat i kapasidat di data riba
selular
WILLEMSTAD/KRALENDIJK
- 21 di yüni 2011: Digicel semper ta buska pa brinda su klientenan un
mihó servisio, i manera nos klientenan mes por a ripara kaba nos ta trahando
duru pa aktualisá nos ret pa un teknologia mas nobo na Kòrsou i Boneiru. E
teknologia aki ta un generashon nobo den
komunikashon mobil. Digicel ta den e fase final pa asina por ofresé nan
klientenan e teknologia di 4G pa Kòrsou ku Boneiru. , asina Philip van
Dalsen, CEO Regional di Digicel Group a
anunsiá. Dor di e proseso di aktualisashon i kambio, ta kousa ku téknikonan
konstantemente mester hasi pruebanan entre e ret aktual i esun nobo. Ta durante
e tèstnan aki tin biaha klientenan ta eksperiensha ku e komunikashon ta
diferente ku normal. "Nos ta pidi nos sinsero diskulpa na nos klientenan,
pero nos ta sigurá ku nos ta den e fase
final i ku pronto nan por disfrutá di e teknologia nobo aki", segun van
Dalsen a bisa.
Digicel a sigui progresá i a krese
enormemente den kantidat di klientenan na Kòrsou i Boneiru, tantu den su
klientenan prepago komo tambe esunnan postpago. Ku e kresementu aki den mente,
Digicel konosí pa su ret mas grandi i mihó, a lansa un par di aña pasa e ret
nobo di generashon 2G, konosí komo EDGE. Pero ku e demanda haltu pa mas i mihó
servisio ku nos tin na Kòrsou i Boneiru, a hasi ku e kompania a opta pa hasi un
invershon multi mionario pa bin ku un ret nobo, konosí komo e di kuater
generashon den teknologia di komunikashon mobil, yama internashonalmente komo e
teknologia "4G".
Téknikonan di Digicel mes,
inkluyendo ekspertonan di e kompania internashonal konosí "Ericsson",
ta na nos isla pa instalá e ret nobo ku mester traha awor simultáneamente banda
di e ret aktual di e kompania ku a trese revolushon den komunikashon di selular
riba nos isla. E trabounan ta avansando, pero ta rekerí algun prueba mas promé
ku por pasa tur nan míles di klientenan for di un ret pa e otro.
Digicel ta kere ku, manera e
trabounan ta avansando, ku den algun siman mas nos lo por lansa nan ret 4G den
forma ofisial na nos klientenan. Promé ku esei, lo sigui hasi e pruebanan
nesesario pa sigurá ku asina nan lansa e servisio nobo i moderno aki, ku e ta
traha 100% pa tur kliente. Ku e avansenan teknológiko den mente, Digicel komo e
operador di komunikashon mobil ku mas ta kresiendo den Caribe, Sentro Amérika i
Oséano Pasífiko, ta konvensí ku e merkadonan lokal lo sirbi komo un berdadero
ehèmpel di inovashon pa otronan.
FIN


text:
Digicel ketu bai repartiendo premionan semanal
Rekargá òf aktivá i gana ku Digicel: kampaña ta vigente te ku 10 di yanüari próksimo
Digicel ketu bai repartiendo premionan semanal
WILLEMSTAD, Kòrsou- Yanüari 2015: Aña a habri bon pa sr. Kleinmoedig i sra. de Leeuw; nan a resultá ganador den e Christmas Campaign (2014) di Digicel. E kampaña ainda ta na vigor i ketu bai ta hasiendo klientenan di Digicel felis. Partisipashon den e kampaña aki tabata masha fásil; mester a rekargá ku 10 florin òf mas òf aktivá un pakete di data di 30 dia i e ora ei ya kaba ta partisipando ku chèns di gana un di e premionan di Digicel. E promoshon ta bálido te ku 10 di yanüari, 2015. Pues, ainda klientenan tin chèns di partisipá i gana diferente smartphones i krédito pa yamada grátis.
Den e tanda aki, sr. Kleinmoedig a gana un DL900 dor di a rekargá ku únikamente 10 florin i sra. de Leeuw a aktivá un plan di data di 30 dia p’asina e tambe resultá ganador den e kampaña. Ta bon pa menshoná ku ainda tin chèns e siman aki pa probechá di e diferente telefonnan ku a wòrdu pone den oferta. Na kada kompra di un Blu, Samsung òf DL smartphone e kliente tin chèns di gana 1 aña di data grátis. Bishitá e establesimentu di Digicel mas serka di bo, skohe for di e portofolio amplio i kumpra e telefon ku ta pas ku bo estilo di bida.
FINSupskrito:
Masha pabien na sr. Kleinmoedig i sra. de Leeuw ku nan premio. Riba foto athuntu por mira momentu ku nan risibí e premionan na Digicel Biesheuvel for di srta. Thessa Fleming.